Laq hmơq & hadiuq 1\nSamenvatting: Adam, Noah, Job, Abraham. 24 sections. It has a picture book to go along with the recording. This is a Simple, Long version.\nTaal: Roglai, Southern\nKaya pơdòq sigơuq sì Yàc Pô Lơngĩq\nƠ ung mòq adơi ai anĩt dômãn, pơnõq drơi sigơuq trôh pioh mơgru thơu mưng dơgrữq mơnuĩh chơmrờp song hadiuq pãq voh hlồq nĩ, pơnõq nhũ la dơgrữq mơnuĩh pơto pơnõq drơi thơu mưng Yàc Pô Lơngĩq la Pitao pơnuaĩq tơpãq. Dơgrữq kaya adơi sơai ròq hmỡq hadơi nĩ la dơgrữq vruãq hũ viãq song wãq dơlãp Sơrãq Sơđah, la pơnuaĩq Yàc Pô Lơngĩq pioh ga anàq mơnuĩh. Lơkơu adơi sơai iãq vẽq rùp dơlãp sơrãq mơriãh, sơrãq 1, lơkơu adơi sơai kung iãq rùp pơtui wơq dơlãp tũq hmỡq sa nữm hadơi nĩ.\nRùp 1: A-đam sì dơgrữq anàq asỡq\nSơrãq chơmrờp 1-2\nChơmrờp ka ôh hũ voh tơnah nĩ, hũ mĩn Yàc Pô Lơngĩq soh, Pitrai la vơngãq sì yơu nữn pơnõq drơi ôh bôh Pitrai jơc. Yàc Pô Lơngĩq la Pitao ganuar chơnuãq, Pitrai thơu avih dơgrữq vruãq sì Pitrai bôh mơta vãq avih anĩh. Rồpphuôt Yàc Pô Lơngĩq song chrơng pơjơc avih dơgrữq Kaya dơlãp tơnah sì pãq dlòc lơngĩq. Ptrai song mãq havơu hlồq chơpãq pơjơc anàq mơnuĩh sì vrơi ga anàq mơnuĩh vơngãq suàt pioh kanãl thơu Pitrai. Yàc Pô Lơngĩq song pa angãq mơnuĩh chơmrờp nữn la A-đam, vloh A-đam song pa angãn ga avih dơgrữq anàq asỡq Yàc Pô Lơngĩq song chrơng pơjơc. Pitrai kung pơjơc wơq dơgrữq mơnuĩh gơnrơh pãq dlòc lơngĩq. Ơ adơi sơai, avih dơgrữq kaya Yàc Pô Lơngĩq chrơng pơjơc la siàp lơgeh viãq.\nRùp 2: Sa aràc mơnuĩh sơdiuq vrơi ga A-đam\nSơrãq chơmrờp 2:15-25\nYàc Pô Lơngĩq vrơi ga A-đam dòq dơlãp vờn siàp mơkrơ pioh ga A-đam iãq jàc vờn, pãq anĩh nĩ avih anàq sỡq halơi kung hũ sa drơi tơno sì vơnai, anữn A-đam laìq ôh hũ mơnuĩh halơi salanẽq sì drơi, kơyua mưng nữn Yàc Pô Lơngĩq song ngãq ga A-đam pìq pioh mãq sa bẽq tơlàc rơsỗq A-đam pioh ngãq jơc sa aràc mơnuĩh kamơi sì pioh ga mơnuĩh kamơi nĩ ngãq mơnuĩh mơyơu ga A-đam. Avih dua aràc pơnõq nhũ ôh hũ sa kaya halơi vơvãc rùp yơu nữn dua aràc pơnõq nhũ ôh thơu mơlơu, pơnõq nhũ đơp dlài sì Yàc Pô Lơngĩq yơu mơnuĩh mơyơu, ôh hũ kaya kaùq kayờp, kaya mơtai hela iah mơsãc halơi dòq pãq anĩh siàp mơkrơ nĩ.\nRùp 3: Anàq Ala dòq dơlãp vờn\nSơrãq chơmrờp 3:1-8\nSa harơi Yàc Pô Lơngĩq đơp sì A-đam: “Hã hũ ganuar bõc lơnang lơnai avih dơgrữq voh kơyơu dơlãp vờn, yơu nữn hã ôh jơc bõc voh kơyơu thơu kaya siàp kaya iãh, mưng mơyah laìq hã bõc viãq la hã ròq mơtai”. Nữn yơh Satan la sa aràc mơnuĩh gơnrơh pãq dlòc lơngĩq nữn song jơdrãq sì tơviãq jơc mơnuĩh sòqdrãq sì Yàc Pô Lơngĩq. Vloh Satan trôh sì mơnuĩh kamơi dơlãp rồpphàp la anàq ala mơkrơ, nhũ đơp lor sì mơnuĩh kamơi laìq hã ròq ôh mơtai ô. Nhũ pagala mơnuĩh kamơi bõc voh kơyơu sì Yàc Pô Lơngĩq song pơkơuq, mơnuĩh kamơi bõc song vloh vrơi ga mơnuĩh lakơi la A-đam, sì A-đam kung bõc wơq. Avih dua aràc pơnõq nhũ ôh pãc sãp Yàc Pô Lơngĩq. Mưng nữn pơnõq nhũ ôh thơu kanãl Yàc Pô Lơngĩq yơu tũq mưng hlơu, sì pơnõq nhũ thơu mơlơu alah kơyua mưng drơi dòq klôh sì duah pơnẽq đuaĩq dơuq sì Yàc Pô Lơngĩq.\nRùp 4: A-đam sì E-wa dòq lơniãu vờn\nSơrãq chơmrờp 3:14-24\nYàc Pô Lơngĩq pitiaoq A-đam sì mơnuĩh kamơi tơviãq mưng vờn, Yàc Pô Lơngĩq đơp sì A-đam: “Mưng hã bõc voh kơyơu Kơu song pơkơuq nữn hlồq ròq kađòc sơtãp lơmah nữn hã iơuq ngãq dleh dlàr anữn ròq hũ kaya sì bõc”. Yàc Pô Lơngĩq đơp sì mơnuĩh kamơi: “ Dòq E-wa Kơu ròq pơtãl kaya pơđìq pơđua ga hã dơlãp tũq đeh anàq”. Pitrai đơp wơq sì anàq ala: “Mưng hã song tơviãq jơc vruãq nĩ nữn hã kađòc sơtãp lơmah, hã ròq srò mưng tũc sì bõc hvơu hlồq avih rài”. Mưng nữn anàq ala tơviãq jơc mơnuĩh sòqdrãq sì anàq mơnuĩh. A-đam angãn mơnuĩh kamơi la E-wa, gatha la kaya hadiuq. E-wa đeh anàq tacho sì pơnõq nhũ la ung kõq avih pơnõq drơi tũq nĩ. Pơnõq drơi gãm dòq pachalah mưng Yàc Pô Lơngĩq sì ôh pãc sãp Pitrai yơu A-đam song sỗq mưng hlơu thrơi. Yơu nữn Yàc Pô Lơngĩq song hẽ laìq sa harơi halơi Pitrai ròq pơđar sa aràc mơnuĩh trôh poh pha rlao Satan, mơnuĩh nữn la mơnuĩh ròq va pơnõq drơi sơlơnuãq sì Yàc Pô Lơngĩq. Ơ adơi sơai, mơnuĩh nữn la Yàc Je-su Krist.\nRùp 5: Nô-e sì Ahòq\nAvih anàq tacho Abra-ham nao tui jalàt Satan, hũ mĩn sa aràc mơnuĩh hadiuq siàp hatai Yàc Pô Lơngĩq nữn la Nô-e. Yàc Pô Lơngĩq đơp sì Nô-e làiq: “ Kơu ròq palơhiãq pơjeh pơtiàt anàq mơnuĩh kơyua mưng dơlãp voh hlồq nĩ vãq sre kaya iah mơsãc pơnõq nhũ song ngãq. Hã pỡc vẽq sa voh ahòq, vloh kơu ròq ngãq hajàt prõc tơviãq jơc ia blũc pioh palơhiãq avih dơgrữq pơjeh anàq mơnuĩh. hã sigơuq sì sơdiuq anàq lakơi sì mơtơu kamơi hã tơmã dơlãp ahòq, kung va tui vẽq avih dơgrữq anàq asỡq pàq pẽq tơkai sì anàq chĩp. Dơgrữq anàq asỡq sayơu va tơmã dơlãp ahòq sigơuq sì hã”. Vloh Nô-e pơdòq ngãq dơgrữq kaya Yàc Pô Lơngĩq song hakơi đơp sì drơi.\nRùp 6: Ia blũc\nSơrãq chơmrờp 7:1-24\nNô-e kung akhàt ga avih dơgrữq mơnuĩh mưng vruãq sì Yàc Pô Lơngĩq ròq palơhiãq pơnõq nhũ yơu nữn ôh sa aràc mơnuĩh halơi tlàq luơi dơgrữq kaya dlài dơnuh drơi. Nô-e sigơuq sì sàc anĩh sì avih dơgrữq anàq asỡq, dơgrữq anàq sỡq sayơu tơmã dơlãp ahòq. Yàc Pô Lơngĩq kadrỡq bãc ahòq, tũq nữn mơ hajàt hõq trôt dơlãp pàq plôh harơi pàq plôh mơlãp. Ia blũc nhũ tơgùq vãq avih voh tơnãh. Avih dơgrữq anàq mơnuĩh, chĩp sì avih dơgrữq anàq asỡq mơtai avih, dòq mĩn Nô-e sigơuq sì dơgrữq kaya dơlãp ahòq dòq hadiuq wơq.\nRùp 7: Jơgro sì pơnuaĩq hẽ Yàc Pô Lơngĩq\nSơrãq chơmrờp 8:13-22\nHajàt brõq brõq tìt sì luôiq hadơi song vơdỡh. Sa thôt hadơi hlồq tơnah song thô. Nô-e sì sàc anĩh sigơuq sì dơgrữq anàq asỡq tơviãq mưng ahòq. Nô-e pioh mư kaya pioh ga Yàc Pô Lơngĩq sì Pitrai mãq ngãq siàp hatai mưng kaya pioh nữn, Yàc Pô Lơngĩq chẽq Jơgro pãq dlòc lơngĩq sì đơp laìq: “ Kơu ròq ôh tũq halơi palơhiãq dun-kayua mưng ia blũc wơq tra. Tãl tũq halơi Jơgro nĩ pabôh tơviãq, Kơu ròq sơdơr wơq pơnuaĩq Kơu song hẽ sì dơgrữq pơnõq hã”. Ơ adơi sơai, dơlãp tũq adơi sơai iãq bôh Jơgro pãq dlòc lơngĩq nữn ròq sơdơr wơq pơnuaĩq hẽ Yàc Pô Lơngĩq sì Nô-e. Yàc Pô Lơngĩq ròq ngãq dlàiq dun kơyua sa bãc tra la mưng apôi,\ndơgrữq mơnuĩh halơi tui ganang di Yàc Pô Lơngĩq nữn ròq ôh huaĩq. Yàc Pô Lơngĩq song vrơi ga pơnõq drơi sa kaya pleh mưng kaya mơtai nữn la Yàc Je-su Krist.\nRùp 8: Vơmông Ba-en\nDơgrữq anàq lakơi Nô-e đeh tơviãq lu wơq. Yàc Pô Lơngĩq đơp sì pơnõq nhũ: “pachalah vẽq sì hadiuq vãq avih voh tơnah”. Yơu nữn pơnõq nhũ ôh ưng pachalah gơuq, pơnõq nhũ ngãq ganĩt vỡq pơdỡc sa pơlơi prong sì vơmông dlong dlòc trôh pãq dlòc lơngĩq. Yàc Pô Lơngĩq iãq bôh kaya ôh pãc sãp sì kaya pơdlòc rồp anàq mơnuĩh nữn Pitrai đơp: “Nĩ, ròq hũ mĩn sa vual-vơla, sa pơnuaĩq đơp, pơnõq drơi trôt ngãq sơlung sơlãng pơnuaĩq đơp pơnõq nhũ”. Adơi sơai iãq vẽq dơlãp rùp nĩ, pơnõq drơi bôh pơnõq nhũ mơdơh wơq vruãq vỡq pơdỡc pơlơi prong sì tơviãq nao hadiuq kaprãh kaprìc vãq avih voh tơnah. Mưng kaya ôh pãc sãp nữn anàq mơnuĩh hũ dơgrữq pơnuaĩq đơp krơi gơuq sì mưng kaya ôh pãc sãp nữn song pachalah pơjeh anàq mơnuĩh sì Yàc Pô Lơngĩq.\nRùp 9: Jop kakôh tơlơvàt Yàc Pô Lơngĩq\nMơnuĩh dơlãp rùp nĩ angãn la Jop. Ung kakôh tơlơvàt sì pioh kaya tơlơvàt mĩn Yàc Pô Lơngĩq soh, ôh nao tui jalàt Satan. Yàc Pô Lơngĩq ngãq ga Jop hũ lu anàq tacho, mơnuĩh halôt sì tơpuôl anàq asỡq. Yàc Pô Lơngĩq ngãq ga Jop tơviãq jơc mơnuĩh mơda gơnãp, silaìq sa harơi dih, Yàc Pô Lơngĩq đơp sì Satan laìq, Pitrai mãq ngãq siàp hatai mưng Jop, Satan đơp laìq: Jop kakôh tơlơvàt mĩn Yàc Pô Lơngĩq la kơyua mưng ưng hũ kaya mơda ganãp soh, Satan đơp sì Yàc Pô Lơngĩq laìq: “Mơyah laìq Yàc mãq wơq dơgrữq kaya Jop song hũ nữn viãq la nhũ ròq puaĩq vơlơi Pitrai. Yàc Pô Lơngĩq thơu Satan đơp lor sì Pitrai thơu la Jop ròq mĩn kakôh tơtơvàt Pitrai bôh laìq Jop tơviãq jơc rơbah lơ-ơi. Yơu nữn Pitrai song vrơi ganuar ga Satan mãq suãq avih dơgrữq kaya Jop song hũ pioh thơu laìq Jop la mơnuĩh tơpãq ring.\nRùp 10: Jop dòq dơlãp kaya pơđìq pơđua\nSa harơi dih, mơnuĩh halôt Jop vrơi pơthơu ga Jop laìq, mơnuĩh sòqdrãq song trôh tlẽq mãq avih lơmo, halang sì pamơtai lu mơnuĩh halôt, katãl tãq avih tơpuôl avo sì dơgrữq mơnuĩh dlãc avo, mơnuĩh tlẽq song mãq tlẽq avih tơpuôl lac đa ung vloh, dòq wơq sa aràc mơnuĩh halôt tơmo vrơi pơthơu trãq rlao wơq, dơlãp tũq pơnõq nhũ ãn dòq bõc dơlãp kaya pơjum bõc nữn rơvùq trôh ngãq jơlỡh sàc katỡq mơtai avih dơgrữq mơnuĩh. Hmỡq yơu nữn Jop tơrhet ao drơi, kuah akõq sì aguãl tơùq di hlồq. Sì đơp laìq: “ Hlãq dòq kalôh tơviãq mưng tũc ami sì hlãq kung ròq dòq kalôh sì mai wơq. Yàc Je-hô-wa song vrơi nĩ Yàc Je-hô-wa laìq mãq wơq, đang mang sơuôt mơyòp angãn Pitrai”. Yơu nữn dơlãp dơgrữq kaya, Jop ôh tũq halơi đơp sàq Yàc Pô Lơngĩq.\nRùp 11: Jop ãt dleh dlar\nSatan đơp sì Yàc Pô Lơngĩq: “Mơyah laìq Yàc ngãq ga rồpphàp nhũ dleh dlar pơđìq pơđua nữn nhũ ròq đơp sàq di Pitrai”. Yàc Pô Lơngĩq vrơi ganuar ga Satan lòc Jop sa bãc tra wơq. Sơdiuq Jop song puaĩq Jop: “Hagĩq hã ôh đơp sàq Yàc Pô Lơngĩq sì song mơtai vẽq”. Jop kamlãh sì đơp laìq: “Hagĩq kaya lơngai Yàc Pô Lơngĩq pơnõq drơi tồq mãq song tũq pãp kaya dleh dlar pơđìq pơđua laìq kamlãh?” Jop hũ tlơu aràc mơnuĩh mơyơu, pơnõq nhũ trôh chuãq rơwãc đơp dlai sì Jop dơlãp lu harơi, pơnõq nhũ vrơi la dơgrữq kaya nữn, la kaya Yàc Pô Lơngĩq ngãq dlaìq dơgrữq kaya iãh mơsãc Jop song ngãq sỗq. Yơu nữn Yàc Pô Lơngĩq song pabôh tơviãq ga tlơu aràc mơnuĩh nữn vrơi thơu kaya sì pơnõq nhũ ôh thơu pãc. Pitrai hũ ganuar chơnuãq rlao avih, Pitrai thơu avih dơgrữq kaya sì Pitrai thơu kaya siàp lơgeh viãq ga pơnõq drơi. Hũ mĩn Yàc Pô Lơngĩq, sì mĩn Pitrai la Pitao vrơi ga pơnõq drơi rài hadiuq dadu lơngai hela dleh dlàr.\nRùp 12: Jop hũ vrơi wơq\nHadơi sì tũq Jop bôh avih dơgrữq vruãq Yàc Pô Lơngĩq, nữn Jop mơlơu alah kơyua mưng nhũ song dỡq dững Yàc, Jop mĩn thơu ga drơi soh.\nJop kung iơu lơkơu ga tlơu aràc mơnuĩh mơyơu drơi mưng pơnõq nhũ ôh thơu pãc dơgrữq vruãq Yàc Pô Lơngĩq. Yàc Pô Lơngĩq vrơi wơq ga Jop pran sì kaya mơda ganãp. Dơgrữq mơnuĩh mơyơu trôh bõc dơlãp kaya bõc uôt sơh sì vrơi kaya ban ga Jop, Yàc song vrơi ga Jop tơjuh aràc anàq lakơi sì tlơu aràc anàq kamơi mơkrơ. Jop hadiuq trôh 140 thôt, ung iãq bôh anàq tacho dơlãp rài bãc pàq nhũ hũ, Jop tlàq rài dơlãp thôt dlong dlòc, tồq hũ wil tãl kaya dadu lơngai rài hadiuq. Ơ adơi sơai, Yàc Pô Lơngĩq thơu kơyua hagĩq pơnõq drơi dleh dlàr dơlãp rài nĩ, yơu nữn lơkơu sơdơr wơq vẽq laìq Yàc anĩt dômãn pơnõq drơi sì Pitrai ưng kaya siàp viãq ga pơnõq drơi. Yàc Pô Lơngĩq ưng pơnõq drơi tui ganang di Pitrai pioh pha rlao Kamlai Satan mưng Yàc Je-su Krist.\nRùp 13: Abra-ham tlàq luơi pơlơi phuôt drơi\nsơrãq chơmrờp 12:1-13:4\nLơkơu pioh ga hlãq rãq tơkal mưng sa aràc mơnuĩh angãn la Abra-ham. Sa harơi dih, Yàc Pô Lơngĩq đơp sì Abra-ham: Tơviãq vẽq mưng pơlơi phuôt sì mưng sàc ama hã pioh nao trôh sa lơgar sì Kơu ròq tơchơi ga hã. Kơu ròq ngãq ga hã tơviãq jơc sa vual vơla prong, mưng hã Kơu ròq vrơi lơngai ga avih dơgrữq vual vơla dơlãp hlồq”. Abra-ham tui ganang di pơnuaĩq hẽ grữh Yàc Pô Lơngĩq vrơi ga drơi sì ngãq tui pơnuaĩq Yàc song hakơi đơp. Ung va sơdiuq, mơnuĩh halôt sì avih dơgrữq kaya mơna nhũ nao trôh pãq anĩh Yàc song đơp. Gãt tơpa lu vlàt harơi, luôiq hadơi Abra-ham song nao trôh lơgar Ka-na-an. Pãq đĩ, Yàc Pô Lơngĩq đơp sì nhũ: “Nĩ la lơgar sì Kơu song vrơi ga pơjeh pơtiàt hã”.\nRùp 14: Abra-ham sì Lot\nAbra-ham hũ sa aràc kamuơn lakơi la Lot. Lot sigơuq sì Abra-ham nao trôh pãq Ka-na-an. Abra-ham sì Lot hũ lu tơpuôl anàq asỡq pàq bẽq tơkai, tũq nĩ dơgrữq mơnuĩh halôt Lot puaĩq mơsao sì mơnuĩh halôt Abra-ham mưng ôh tãl blàc rỡq ga dua gah tơpuôl anàq asỡq pàq bẽq tơkai bõc. Abra ham đơp sì Lot laìq: “ Juơi mvlah gơuq wơq pơnõq drơi pachlah gơuq vẽq, kamuơn rơwah vẽq vơnah tơnah halơi drơi ưng”. Lot ưng vơnah tơnah siàp viãq ga drơi sì mơnuĩh halôt drơi, yơu nữn nhũ song rơwah vơnah thòc siàp pãq gah dih kròc. Lot trôt dòq pãq lơgar prong angãn la Sô-đôm. Yàc Pô Lơngĩq đơp wơq sì Abra-ham sa bãc tra: “Bôh laìq vơnah tơnah halơi sì hã song iãq bôh Kơu ròq vrơi ga hã sì anàq tacho hã gãm gãm.\nRùp 15: Abra-ham pãp pitao dadu lơngai\nsơrãq chơmrờp 12:1-24\nVual vơla dòq dơlãp pơlơi prong Sô-đôm sỗq dlaìq lu viãq. Hũ pàq pitao mơsôh mvlah hũ pơlơi Sô-đôm, pơnõq nữn mãq Lot sigơuq sì sàc anĩh Lot, yơu nữn Abra-ham sigơuq sì mơnuĩh halôt ung vơgui tui sì dõc Lot tlah mưng tơngãn mơnuĩh sòqdrãq. Pãq jalàt mai wơq pơnõq nhũ pãp sa pitao siàp lơgeh viãq angãn la Man-chi-se-des, la pitao pơlơi Sa-lem, gatha la kaya dadu lơngai. Man-chi-se-des va bẽn sì alãc trôh ga Abra-ham, Pitao đơp: “Hã la mơnuĩh hũ kaya anĩt viãq di anãq Pitao dlong dlòc, Pitrai ròq pơjao dơgrữq mơnuĩh sròqdrãq dơlãp tơngãn hã”. Abra-ham vrơi kaya ban ga pitao dadu lơngai. Pitao pơlơi Sô-đôm kung ưng vrơi kaya ban ga Abra-ham wơq nữn Abra-ham ôh ưng mãq, kơyua mưng Abra-ham ôh ưng mãq kaya ban mưng pitao iah mơsãc yơu nữn. Mĩn Lot la mơnĩh gala pơtòq mai wơq dòq dơlãp Sô-đôm sa bãc tra wơq.\nRùp 16: Abra-ham yãoq dơgrữq pituq pãq dlòc lơngĩq\nYàc Pô Lơngĩq iơu Abra-ham la mơnuĩh mơyơu Pitrai, Pitrai đơp laìq pơjeh pơtiàt Abra-ham ròq gãm gãm la vual-vơla Pitrai. Yơu nữn Abra-ham kaùq kayờp viãq kơyua mưng nhũ ôh hũ anàq. Yàc Pô Lơngĩq va Abra-ham tơviãq lơniãu sì đơp laìq: “Ơ Abra-ham angơi vẽq dlòc lơngĩq sì yãoq dơgrữq pituq, anàq tacho hã kung ròq lu yơu nữn”. Abra-ham tui ganang di pơnuaĩq hẽ grữq Yàc Pô Lơngĩq sì Yàc Pô Lơngĩq mãq ngãq siàp hatai. Sa harơi dih Yàc Pô Lơngĩq đơp wơq sì Abra-ham sa bãc tra laìq pơjeh pơtiàt ung ròq mvlah mãq pơlơi Ka-na-an.\nRùp 17: Anàq tìt angãn la Is-ma-en\nsơrãq chơmrờp 16:1-16\nDơgrữq thôt nao tơpa, Abra-ham sì sơdiuq la Sa-ra kung ôh jơc hũ sa aràc anàq. Sa harơi dih Sa-ra đơp sì Abra-ham: “Dòq vẽq sì mơnuĩh halôt kơu ganang di nhũ nữn pơnõq drơi ròq hũ anàq”. A-ga la mơnuĩh halôt Sa-ra song mưng Abra-ham sì mơtiàt, yơu nữn Sa-ra sơdiuq Abra-ham tơviãq jơc lơmùq mvai sì iãq ôh srãp di A-ga. Yàc Pô Lơngĩq ròq pơđar mơnuĩh gơnrơh trôh pioh pơlua pơdờp A-ga sì đơp laìq; hã ròq hũ sa aràc anàq lakơi sì pa angãn vẽq nhũ la Is-ma-en. Is-ma-en hũ lu anàq tacho sì tơviãq jơc vual-vơla prong. Is-ma-en la ung kõq dơgrữq mơnuĩh Jupbe. Bôh laìq yơu nữn Yàc Pô Lơngĩq đơp wơq sì Abra-ham: “Sa-ra sơdiuq hã ròq pơjơc ga hã sa aràc anàq lakơi. Mưng nhũ nữn Kơu ròq chròq rơniãq pơnuaĩq Kơu song hẽ grữq sì hã”. Ơ adơi sơai, dơlãp tũq Yàc Pô Lơngĩq song hẽ nữn Pitrai ròq ngãq kaya nữn ga pơnõq drơi yơu pơnuaĩq Pitrai song hẽ.\nRùp 18: Sa-ra tlao\nsơrãq chơmrờp 18:1-15\nSa harơi dih, dơlãp tũq Abra-ham song 99 thôt sì Sa-ra kung 90 thôt, nữn hũ tlơu aràc mơnuĩh ganuar pơđar Yàc Pô Lơngĩq trôh sì pơnõq nhũ. Sa-ra ngãq kaya bõc pioh Abra-ham pơyãq kaya bõc ga mơnuĩh ganuar pơđar pãq lơniãu tlam nữn sa aràc dơlãp tlơu aràc nữn đơp laìq dơlãp harơi nĩ thôt hadơi Sa-ra ròq hũ anàq, mưng dơlãp tlam hmỡq yơu nữn Sa-ra tlao kơyua mưng nhũ ôh pãc tui jơc kaya nữn, Yàc Pô Lơngĩq tơniã Abra-ham hagĩq Sa-ra tlao? Hũ kaya hagĩq sì Yàc Pô Lơngĩq ôh ngãq jơc ô yơh? Viãq iơuq yơu pơnuaĩq Yàc Pô Lơngĩq song hẽ, Sa-ra song đeh sa aràc anàq lakơi dơlãp tũq tahã. Dua aràc pơnõq nhũ pa ngãn anàq tìt nữn la I-sac, gatha la tlao. Ơ adơi sơai? Ơdơi sơai bôh lơiq? Ôh hũ vruãq halơi kãn sì Yàc Pô Lơngĩq ôh ngãq jơc.\nRùp 19: Abra-ham iơu lơkơu ga pơlơi Sô-đôm\nYàc Pô Lơngĩq ngãq gơnĩt palơhiãq pơlơi Sô-đôm kơyua mưng dlàiq dơnuh tơsơuq nrãc vual vơla dơlãp pơlơi nữn. Yàc Pô lơngĩq đơp sì Abra-ham thơu dơgrữq kaya Pitrai song ngãq, nữn Abra-ham sơdơr wơq Lot ãn dòq dơlãp pơlơi Sô-đôm nữn drơ sì Yàc: “Yàc song palơhiãq mơnuĩh tơpãq ring gãm sì mơnuĩh iãh mơsãc lơiq”? Abra-ham ran lơkơu Yàc Pô Lơngĩq dõc pơlơi Sô-đôm Yàc Pô Lơngĩq đơp laìq mơyah laìq Kơu duah bôh saplôh aràc mơnuĩh tơpãq ring pãq đỡn,\nnữn Kơu ròq ôh palơhiãq pơlơi nữn ôh”. Dơgrữq mơnuĩh ganuar pơđar Yàc trôt mư pãq pơlơi Sô-đôm yơu nữn mĩn Lot la mơnuĩh tơpãq ring. Pơnõq nhũ pơthơu hlơu ga Lot pioh tơviãq mưng pơlơi, vloh Yàc Pô Lơngĩq pơtrôt apôi mưng dlòc lơngĩq trôt, avih pơlơi Sô-đôm ãt palơhiãq dòq mĩn Lot sì anàq kamơi nhũ hũ dõc.\nRùp 20: Abram-ham pioh kaya tơlơvàt\nsơrãq chơmrờp 21:1-22:19\nI-sac anàq lơkơi Abra-ham prõc. Yàc Pô Lơngĩq loc voh tui Abra-ham nữn đơp sì Abra-ham laìq: “Angui vẽq I-sac anàq lơkơi hã pioh ngãq kaya pioh ga Kơu”. Abra-ham tui ga nang Yàc Pô Lơngĩq nữn ngãq tui pơnuaĩq Pitrai mưng ung thơu laìq Yàc Pô Lơngĩq ròq ngãq ga I-sac hadiuq wơq. Dơlãp tũq Abra-ham yơr tơngãq apãt thõc pioh pamơtai I-sac nữn Yàc Pô Lơngĩq đơp: “Ơ Abra-ham, juơi pamơtai nhũ kơyua mưng Kơu thơu hã gãm pioh Kơu pãq dlòc avih dơgrữq kaya, mưng hã ôh palai anàq sa hã pioh ga Kơu”. Jẽq đỡn, Abra-ham iãq bôh sa drơi avo akãq lơih pãq buôr kơyơu, ung pamơmai avo nữn ala anàq lakơi drơi pioh ngãq kaya pioh ga Yàc Pô Lơngĩq. Ơ adơi sơai, drỡh yơu Abra-ham pơnõq drơi iơuq gãm gãm tui ganang Yàc Pô Lơngĩq dơlãp tũq Pitrai lòc pơnõq drơi.\nRùp 21: Abra-ham sì mơnuĩh halôt\nsơrãq chơmrờp 24:1-25:6\nDơlãp tũq Abra-ham song dlong thôt pơđar mơnuĩh halôt trôh sì hakơi laìq mai wơq vẽq pãq pơlơi phuôt kơu pioh duah sơdiuq ga I-sac anàq lakơi kơu. Kơyua mưng Abra-ham ôh ưng I-sãc tlàq pơlơi Ka-na-an tơviãq nao hela mãq sơdiuq dơlãp di khrãh mơnuĩh kamơi pơlơi Ka-na-an dlaìq dơnuh nĩ, vloh mơnuĩh halôt hadơi sì tũq ngãq kaya hẽ pơguãt sì Abra-ham nữn ngãq tui pơnuaĩq Abra-ham vloh tơviãq nao. tui yơu jalàt athoa Yàc Pô Lơngĩq nữn mơnuĩh halôt nữn duah iơuq mơnuĩh gơuq gãt Abra-ham. Pãq đỡn mơnuĩh halôt nữn song duah hũ ga I-sac sa aràc mơnuĩh sơdiuq siàp mơkrơ, angãn mơnuĩh kamơi nữn la Re-be-ka, I-sac sì Re-be-ka hũ sa ràc anàq angãn la Ja-kôp, mơnuĩh nĩ tơviãq jơc ung kõq vual-vơla Ju-đa, Vual-vơla Ju-đa dòq hadiuq dơlãp tơnah Ka-na-an sì mưng vual-vơla Ju-đa ròq pơjơc sa Pitao va kaya dadu lơngai trôh ga avih dơgrữq vual-vơla dơlãp dun kayua nĩ.\nRùp 22: Yàc Je-su luãq yuồt\nMathiơ 1:18-25, Galati 4:4-5\nPơnuaĩq Yàc Pô lơngĩq la pơnuaĩq tơpãq Pitrai ôh tũq halơi đơp lor. Yàc Pô Lơngĩq đơp sì A-đam laìq Pitrai song pơđar sa Pitao trôh pioh poh pha rlao Satan, Yàc Pô Lơngĩq kung pơthơu hlơu ga Nô-e thơu laìq Pitrai ròq palơhiãq mơnuĩh iah mơsãc, Yàc Pô Lơngĩq kung ràc tơviãq ga Jop thơu laìq Pitrai ưng va kaya siàp viãq ga ponõq drơi sì Pitrai kung ràc tơviãq ga Abra-ham laìq Pitrai tơpãq ring dơlãp dơgrữq pơnuaĩq Pitrai song hẽ. Ơ adơi sơai, adơi sơai iãq vẽq dơlãp rùp nĩ, pơnõq drơi bôh sa aràc anàq tìt angãn la Je-su, Pitrai song đeh tơviãq dơlãp hlồq tơnah mơnuĩh Ju-đa. ami Pitrai la sa aràc mơnuĩh kamơi dra angãn la Ma-ri, sì Ma-ri kung la pơjeh pơtiàt Abra-ham sì I-sac. Yơu nữn ama Pitrai la Pitao Ganuar-chơnuãq nữn la Yàc Pô Lơngĩq. Rồpphuôt Yàc Je-su la Pitao va kaya dadu lơngai trôh ga anàq mơnuĩh, Pitrai la Pitao nao trôh pioh poh pha rlao Sa-tan pioh va pơnõq drơi mai wơq sì Yàc Pô Lơngĩq.\nRùp 23: Kaya mơtai Yàc Je-su\nYàc Je-su song haduiq sì prõc tơgùq yơu sa aràc mơnuĩh, pitrai pơto ga pơnõq drơi thơu jalàt athoa Yàc Pô Lơngĩq. Yàc Je-su kung ngãq lu nữm krơi pioh ràc tơviãq laìq Pitrai trôh mưng Yàc Pô Lơngĩq, yơu nữn dơgrữq mơnuĩh iãh mơsãc ôh pãc tui Pitrai. Pơnnõq nhũ pamơtai Yàc Je-su pỡc đin Pitrai pãq dlòc kơyơu chơkãl, vloh sa aràc mơnuĩh ling mãq tring tlơuq gah wẽq Pitrai, Yàc Je-su viãq song mơtai. Ơ adơi sơai, Yàc Pô Lơngĩq đơp sì A-đam laìq anàq ròq mơtai mơyah laìq bõc voh kơyơu pơkơuq. Yơu nữn A-đam song ôh pãc sãp Yàc Pô Lơngĩq sì avih dơgrữq pơnõq drơi kung ôh pãc sãp Pitrai, pơnõq drơi đang mang ãt pamơtai gãm gãm. Nữn Yàc Je-su song mơtai ala pơnõq drơi, ơ adơi sơai sơdơr wơq vẽq Yàc Pô Lơngĩq song vrơi sa drơi avo ga Abra-ham pioh ãt mơtai ala ga I-sac, nữn Yàc pô Lơngĩq kung vrơi Anàq Sa Pitrai pioh mơtai ga pơnõq drơi drỡh yơu nữn. kung sơdơr wơq vẽq Yàc Pô Lơngĩq đơp sì A-đam Pitrai ròq pơđar sa aràc mơnuĩh trôh pioh poh pha rlao Sa-tan,\nYàc Je-su song pha rlao Sa-tan nữn la Pitrai song ãt mơtai ala ga pơnõq drơi, pioh ga tũq nĩ kaya Satan ưng la pơnõq drơi mơtai gãm gãm nữn Yàc Je-su song palơhiãq vloh.\nRùp 24: Yàc Je-su hadiuq wơq\nAtơu Yàc Je-su song va dơr dơlãp vơnẽq, yơu nữn trôh harơi tlơu Pitrai song hadiuq wơq, Pitrai pabôh tơviãq ga dơgrữq mơnuĩh mơgru Pitrai. Sì yơu nữn, hũ sa aràc mơnuĩh dơlãp dơgrữq mơnuĩh mơgru angãn la Thô-ma ôh bôh mơta dơlãp tũq nữn. Hadơi nữn, dơgrữq mơnuĩh mơgru akhàt wơq ga Thô-ma hmỡq laìq la pơnõq kơu song bôh Yàc nữn Thô-ma ôh pãc. Yàc Je-su kung pabôh tơviãq sì mơnuĩh mơgru sa bãc wơq, Pitrai yơr plàq tơngãn nữm hlôh đin pỡc ga Thô-ma bôh sigơuq sì nữm hlôh pãq gah wẽq wơq. Yàc Je-su đơp sì Thô-ma: “Juơi dỡq dơng, pãc tui vẽq, lơngai ga mơnuĩh halơi ôh bôh Kơu sì pãc”. Ơ adơi sơai juơi yơu ung Thô-ma ôh pãc Yàc Pô Lơngĩq, nữn đom vẽq krơh Ung Abra-ham la mơnuĩh tui ganang Yàc Pô Lơngĩq, kơyua mưng kaya pãc tui Yàc Je-su nữn pơnõq drơi thơu kanãl Yàc Pô Lơngĩq sì hũ tồq mãq kaya hadiuq dòq gãm gãm sì Pitrai.\nSee different versions of this script in Afrikaans, Arabic, Sudanese: Khartoum, Buhutu, Chinese Simplified, English, English: Southern Africa, French, French: West Africa, Herero, Indonesian, Kimwani: Ibo, Lomwe: Mozambique, Luvale, Malagasy Merina, Ngonde, Northern Sotho, Pijin: Solomon Islands, Portuguese: Brazil, Portuguese: Mozambique, Romanian, Russian, Sena: Mozambique, Shimaore, Shona, Spanish, Swahili: Tanzania, Takwane, Thai, Thimbukushu, Tok Pisin: PNG, Tonga: Malawi, Tsonga, Umbundu, Urdu, Venda, Xirima, Yao: Malawi, Zulu.


Samu-ễl Muoi 17 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nCô-liat Cardỗq Tỗp I-sarel\n1Tỗp Phi-li-tin parỗm máh tahan alới ễ dững pỡq rachíl. Tỗp alới toâq rôm parnơi tâng vil Sô-coh, cruang Yuda. Alới táq dỗn tâng E-phet Damim, bân mpứng dĩ bar coah vil Sô-coh cớp vil Asê-cah. 2Salơ cớp tỗp I-sarel parỗm parnơi cớp táq dỗn pỡ avúng E-lah. Alới thrũan ễ loŏh chíl loah tỗp Phi-li-tin. 3Tỗp Phi-li-tin tayứng cỡt rana tâng muoi cuar cóh; ma tỗp I-sarel tayứng cỡt rana tâng cuar cóh canŏ́h. Avúng cóh cỡt raloan tỗp alới.\n4Bữn muoi noaq tahan tễ vil Cat ramứh Cô-liat; án loŏh tễ dỗn tỗp Phi-li-tin cớp thrễc tỗp I-sarel. Án la cũai tỗ chác toâr cớp sarỡih tapoât coat cớp muoi tabễ.⚓ 5Án tapưng muoc sapoan, sớp au nsễl sapoan, ntâng mán sỡng chít tapul ki-lô. 6Tâng nluang án chóq atop sapoan; dếh án poac coih sapoan hỡ. 7Tong coih clâm li aluang noau pĩal aroâiq tantan, ma pỗi coih cỡt tac, ntâng clữi tapul ki-lô. Bữn muoi noaq tahan loŏh pỡq nhũang yỗn dững khễl dŏq capáng án. 8Cô-liat tayứng cớp án pai casang chóq tỗp I-sarel neq: “Tỗp anhia tayứng cỡt rana táq ntrớu bân ntốq nâi? Ễ rachíl tỡ? Cứq la cũai Phi-li-tin; ma anhia la cũai sũl Salơ! Khân pla, anhia rưoh manoaq cũai tễ tỗp anhia yỗn loŏh carchĩt cớp cứq. 9Khân án riap cớp bữn cachĩt cứq, ki tỗp hếq ễ cỡt sũl tỗp anhia. Ma khân cứq riap cớp bữn cachĩt án, ki tỗp anhia cóq cỡt cũai sũl tỗp hếq. 10Sanua cứq ễ cardỗq máh tahan tỗp I-sarel ỡt bân ntốq nâi. Cứq sễq anhia rưoh muoi noaq yỗn loŏh carchĩt cớp cứq.”\n11Toâq Salơ cớp tahan án sâng ngkíq, alới cỡt ngcŏh lứq.\nDavĩt Ỡt Tâng Dỗn Salơ\n12Davĩt la con samiang Yê-sai, tỗp Ep-rat, tễ vil Bet-lahem, cruang Yuda. Bo Salơ cỡt puo Yê-sai bữn con samiang tacual náq, cớp án khoiq thâu chơ. 13Pái náq con samiang án khoiq toâr pỡq rachíl parnơi cớp Salơ. Con samiang clúng ramứh E-liap; tapun con clúng bữn Abi-nadap; cớp tapun con ndĩ bữn Samah. 14Davĩt la con ralŏ́h; pái náq ai án ỡt cớp Salơ. 15Ma Davĩt luloah níc tễ dỗn Salơ chu vil Bet-lahem dŏq bán cữu mpoaq án.\n16Cô-liat noâng ỡt thrễc níc tỗp I-sarel dũ tarưp dũ tabữ, mán pỗn chít tangái.\n17Bữn muoi tangái Yê-sai ớn Davĩt con samiang án neq: “Cóq mới dững dỗi ễh muoi chít ki-lô cớp bễng mi muoi chít lám yỗn ai mới pỡ dỗn tahan alới ỡt. 18Cớp dững muoi chít cốc dỡq tóh dỗng yỗn cũai sốt alới. Cóq mới pỡq nhêng chim tỗp ai mới ỡt nŏ́q sanua. Toâq mới chu, cóq mới dững achu muoi ramứh crơng alới dŏq cỡt tếc mới khoiq ramóh alới; chơ cứq mpoaq dáng alới bữn bán sũan.”\n19Puo Salơ, tỗp ai Davĩt, cớp máh tahan I-sarel canŏ́h ntôm rachíl tỗp Phi-li-tin tâng avúng E-lah.\n20Chơ, tangái parnỡ Davĩt tamỡ tễ cláih. Án cơiq cữu án pỡ cũai canŏ́h; chơ án dững sanyam Yê-sai mpoaq án khoiq ớn án dững. Bo án toâq pỡ ntốq tahan ỡt, máh tahan ntôm thrap cỡt rana ễ loŏh rachíl, cớp bữn sưong casang lứq toâq tễ ntốq rachíl. 21Tahan tỗp Phi-li-tin cớp tahan tỗp I-sarel ỡt choâng-rachoâng, bar tỗp miar thrũan ễ rachíl. 22Davĩt cơiq sanyam án pỡ cũai nhêng salĩq crơng sana. Chơ án lúh palŏ́ng chu ntốq ai án ỡt tâng ntốq rachíl, cỗ án ễ blớh tỗp ai ỡt cha nŏ́q sanua. 23Ma bo án ntôm táq ntỡng cớp ai án, Cô-liat la tahan Phi-li-tin tễ vil Cat, loŏh thrễc tahan I-sarel ĩn tễ nhũang sĩa. Davĩt sâng santoiq án thrễc ngkíq. 24Toâq tỗp I-sarel hữm Cô-liat, tỗp alới miar lúh nheq, cỗ sâng ngcŏh lứq.\n25Tâng tỗp I-sarel bữn manoaq pai chóq manoaq neq: “Nhêng tíh! Án thrễc níc ngkíq sâng! Puo Salơ khoiq parkhán chơ, khân cũai aléq bữn cachĩt Cô-liat, án ễ yỗn cũai ki bữn roap cóng toâr. Cớp puo Salơ ễ yỗn cũai ki racoâiq cớp con cumũr án, dếh án yỗn dống sũ mpoaq cũai ki tỡ bữn muap noâng práq thễq tâng cruang I-sarel.”\n26Davĩt blớh cũai ỡt cheq án neq: “Khân cũai aléq têq cachĩt cũai Phi-li-tin nâi, cớp chuai tỗp I-sarel vớt tễ noau ayê ra‑ac, án bữn roap cóng ntrớu? Nŏ́q cũai Phi-li-tin ca tỡ bữn yám noap Yiang Sursĩ ma clŏ́q lứq thrễc tỗp tahan Yiang Sursĩ, la Yiang tamoong mantái níc?”\n27Máh tahan ki ta‑ỡi án neq: “Khân cũai aléq têq cachĩt Cô-liat, cũai ki bữn roap cóng ariang puo khoiq pai chơ.”\n28Tữ E-liap, ai clúng Davĩt, sâng Davĩt táq ntỡng cớp tahan ngkíq, án nhôp Davĩt, cớp pai neq: “Mới toâq táq ntrớu pỡ nâi? Noau nhêng cữu mới pỡ ntốq aiq? Nŏ́q mới liaq lứq! Mới toâq pỡ nâi la cỗ ễ nhêng noau rachíl sâng!”\n29Davĩt ta‑ỡi: “Cứq tỡ bữn táq ntrớu! Nŏ́q cứq blớh la tỡ têq?”\n30Chơ Davĩt píh mieiq chu cũai canŏ́h, cớp án blớh machớng ki sĩa. Ma alới ta‑ỡi án machớng tễ nhũang tê.\n31Bữn cũai canŏ́h sâng santoiq Davĩt pai, chơ alới pỡq cớp ruaih yỗn Salơ tamứng. Chơ Salơ ớn noau pỡq coâiq Davĩt toâq ramóh án.\n32Davĩt pai chóq puo Salơ neq: “Puo hếq yám noap lứq ơi! Chỗi yỗn cũai pứt mứt cỗ cũai Phi-li-tin nâi. Hếq toâp ễ loŏh chíl án.”\n33Puo Salơ ta‑ỡi án: “Chỗi táq ngkíq! Nŏ́q têq mới rơi chíl án. Mới mbỡiq sanyỡr, ma Cô-liat cỡt tahan tễ án sanyỡr toau sanua!”\n34Ma Davĩt atỡng loah Salơ neq: “Ơ puo hếq ơi! Hếq cơi bán cữu mpoaq hếq. Trỗ léq bữn cula samín tỡ la sacâu toâq srứm cữu, 35hếq rapuai cachĩt charán ki, dŏq rachuai con cữu yỗn vớt tễ bỗq án. Khân cula samín tỡ la sacâu píh palŏ́ng loah chu hếq, hếq chap tacong án, cớp pieih án toau cuchĩt. 36Hếq khoiq bữn cachĩt cula samín cớp sacâu. Hếq têq cachĩt cũai Phi-li-tin nâi, ca tỡ bữn yám noap Yiang Sursĩ, machớng hếq khoiq táq chóq charán ki tê, yuaq án mumat tahan Yiang Sursĩ, la Yiang tamoong mantái níc. 37Yiang Sursĩ khoiq chuai amoong hếq yỗn vớt tễ cula samín cớp sacâu. Lứq samoât, án chuai amoong hếq ngkíq tê yỗn vớt tễ talang atĩ cũai Phi-li-tin nâi.”\nPuo Salơ ta‑ỡi: “Khân ngkíq, têq mới pỡq. Cứq sễq Yiang Sursĩ ỡt cớp mới.”\n38Puo Salơ ĩt tampâc choac án yỗn Davĩt sớp. Án apưng muoc sapoan tâng plỡ Davĩt, cớp án asớp au tac yỗn Davĩt. 39Davĩt ĩt dau puo Salơ cớp poac savác var. Chơ án tayáh pỡq chim, ma án tỡ têq tayáh, yuaq án tỡ cơi sớp crơng ariang nâi. Ngkíq án atỡng puo Salơ neq: “Hếq tỡ têq loŏh rachíl mŏ khân tâc tampâc nâi, yuaq hếq tỡ nai tâc yũah.”\nNgkíq Davĩt tũot aloŏh nheq tampâc ki. 40Án ayễq ống muoi lám ralỡng án dốq pỡq bán cữu sâng. Cớp án tỗiq ĩt tamáu sỡng ŏ́c tễ dỡq tũm cớp chóq tâng tũi. Án ayễq tamĩang cartúng ngcâr⚓ cớp tayáh pỡq chu Cô-liat.\nDavĩt Chíl Riap Cô-liat\n41Cũai Phi-li-tin ki mbỡiq tayáh amut chu Davĩt; cớp bữn cũai ayễq khễl tayáh pỡq nhũang dŏq capáng Cô-liat. Cô-liat tayáh amut cheq la‑ữt chu Davĩt. 42Toâq Cô-liat nhêng samoât lứq, án hữm Davĩt la samiang roâp riang o cớp práih lứq. Ngkíq án mumat Davĩt tâng mứt án, cỗ Davĩt mbỡiq sanyỡr. 43Án blớh Davĩt neq: “Ralỡng ki mới dững ễ táq ntrớu? Nŏ́q mới chanchớm cứq cỡt acho tỡ?”\nChơ Cô-liat arô yiang án yỗn toâq pupap Davĩt.\n44Cô-liat canứh Davĩt pai neq: “Mới mut chu nâi! Cứq ễ ĩt sac mới yỗn chớm cớp charán cruang cha chíq.”\n45Chơ Davĩt pai loah chóq án neq: “Mới mut chíl cứq na pla dau, coih, cớp cuan. Ma cứq toâq chíl mới nhơ ramứh Yiang Sursĩ Sốt Toâr Lứq, la Yiang tỗp I-sarel, án ca mới luoh sưong ayê sanua. 46Tâng tangái nâi toâp Yiang Sursĩ ễ chiau mới pỡ talang atĩ cứq. Cứq lứq riap cachĩt mới cớp cŏ́h tacong mới. Chơ máh sac tahan tỗp Phi-li-tin, ki cứq ễ yỗn cỡt crơng sana chớm cớp charán cruang. Ngkíq nheq cruang cutễq têq dáng samoât lứq tỗp I-sarel bữn Yiang Sursĩ. 47Cớp dũ náq cũai ỡt tâng ntốq nâi têq bữn hữm la Yiang Sursĩ tỡ bữn cóq ĩt dau tỡ la coih chuai cũai proai án yỗn têq vớt tễ ŏ́c túh coat. Yiang Sursĩ cỡt sốt tâng ntốq rachíl, cớp án têq chiau tỗp anhia dũ náq pỡ talang atĩ tỗp hếq.”\n48Cô-liat tayáh amut cheq ễ carchĩt cớp Davĩt. Ma Davĩt lúh chái amut chu ntốq tỗp Phi-li-tin rachíl, án ễ carchĩt cớp Cô-liat. 49Davĩt chũaiq ĩt tamáu tễ tũi, chơ án pán Cô-liat. Tamáu ki pĩeiq tâng caliac Cô-liat táq pacháh cantar plỡ án. Chơ Cô-liat dớm muoi tatứp tâng cutễq. 50Ngkíq Davĩt bữn riap cachĩt Cô-liat, la cỗ nhơ tễ tamáu án pán toâq tamĩang ngcâr, tỡ bữn cóq yống pla dau. 51Davĩt palŏ́ng chu Cô-liat, cớp tayứng cheq tỗ Cô-liat. Án thot dau Cô-liat tễ sor, chơ án cŏ́h tacong Cô-liat.\nToâq tỗp Phi-li-tin hữm cũai clŏ́q lứq tâng tỗp alới khoiq cuchĩt, ngkíq alới lúh mprieih nheq. 52Tahan tỗp I-sarel cớp tahan tỗp Yuda triau cupo, cớp alới rapuai tỗp Phi-li-tin toau toâq vil Cat, cớp toâq pỡ ngoah toong viang vil Ec-rôn. Tỗp Phi-li-tin cuchĩt yáq-yai tâng rana pỡq chu vil Sa-arêm toau toâq pỡ vil Cat cớp vil Ec-rôn. 53Toâq tahan tỗp I-sarel píh chu loah, alới ĩt nheq máh crơng tâng dỗn tahan Phi-li-tin. 54Davĩt ayễq plỡ Cô-liat dững achu pỡ vil Yaru-salem. Ma crơng choac Cô-liat, án dŏq tâng dống aroâiq án bữm.\nDavĩt Mut Ramóh Salơ\n55Toâq Salơ hữm Davĩt loŏh chíl Cô-liat, án blớh Ap-nơ, la cũai sốt máh tahan án neq: “Ap-nơ ơi! Cũai tatoam ki la con noau?”\nAp-nơ ta‑ỡi: “Puo hếq ơi! Hếq tỡ dáng tê.”\n56Puo Salơ pai ễn neq: “Khân ngkíq, mới pỡq tutuaiq salĩq.”\n57Tữ Cô-liat cuchĩt chơ, Davĩt píh chu pỡ dỗn tahan. Ap-nơ dững Davĩt pỡq ramóh puo Salơ; ma Davĩt noâng ayễq plỡ Cô-liat. 58Puo Salơ blớh án: “Tatoam ơi! Mới la con noau?”\nDavĩt ta‑ỡi loah: “Hếq la con samiang Yê-sai, cũai táq ranáq anhia tâng vil Bet-lahem.”\n← Samu-ễl Muoi 16\nSamu-ễl Muoi 18 →


Samu-ễl Muoi 15 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nSalơ Rachíl Cớp Tỗp A-maléc\n1Vớt ki, Samu-ễl pai chóq Salơ neq: “Cứq la cũai Yiang Sursĩ ớn dững dỡq nsễng miar hĩng tâng plỡ mới dŏq táq tếc án rưoh mới yỗn cỡt puo tỗp I-sarel, proai án. Ma sanua cóq mới tamứng yỗn samoât máh santoiq Yiang Sursĩ, la Yiang Sốt Toâr Lứq, pai. 2Án ễ manrap tỗp A-maléc, la cỗ tian dỡi achúc achiac alới chíl tỗp I-sarel, bo tỗp I-sarel mbỡiq loŏh tễ cruang Ê-yip-tô. 3Cóq mới pỡq chíl tỗp A-maléc, cớp talốh táh dũ ramứh alới bữn. Chỗi yỗn muoi ramứh ntrớu têq khlâiq. Cóq mới cachĩt táh dũ náq tỗp alới: Samiang, mansễm, carnễn mbỡiq canỡt, cớp carnễn sanyỡr dũ náq, dếh ntroŏq, cữu, lac‑da, cớp aséh dễn hỡ.”\n4Ngkíq Salơ ớn tahan án dũ tỗp toâq rôm parnơi, cớp án thrũat tahan án pỡ vil Tê-lêm bữn neq: Tahan I-sarel bar culám ngin náq, cớp tahan Yuda muoi chít ngin náq. 5Salơ cớp tỗp tahan án pỡq chu vil A-maléc. Alới ỡt crŏ́q ễ mut chíl tuoiq bân tũm ŏ́q dỡq. 6Salơ ớn noau pỡq atỡng tỗp Kê-nit neq: “Cóq tỗp anhia dễq yơng tễ tỗp A-maléc. Hếq tỡ ễq cachĩt lơ anhia muoi prớh cớp tỗp alới, yuaq achúc achiac anhia khoiq sarũiq táq tỗp I-sarel bo tỗp I-sarel mbỡiq loŏh tễ cruang Ê-yip-tô.”\nChơ tỗp Kê-nit dễq yơng.\n7Tỗp A-maléc rachíl cớp Salơ, ma tỗp A-maléc cỡt pê noap tễ vil Havi-la toau toâq vil Surơ coah angia mandang loŏh cruang Ê-yip-tô. 8Salơ bữn cỗp Acac puo tỗp A-maléc, chơ án tráh nheq máh cũai proai puo ki toâq dau. 9Salơ cớp tahan án yỗn puo Acac bữn tamoong cớp máh charán bán o lứq neq: Cữu, ntroŏq, cớp ntroŏq con plứm o. Ma alới tỡ bữn talốh táh máh ramứh bữn kia. Tỗp alới talốh ống crơng tỡ bữn kia ntrớu.\nPũot Chớc Puo Salơ\n10Yiang Sursĩ atỡng Samu-ễl neq: 11“Cứq sâng ngua lứq cứq khoiq chóh Salơ yỗn cỡt puo. Yuaq án nguai chíq tễ cứq, cớp tỡ bữn trĩh parnai cứq atỡng.”\nSamu-ễl sâng nsóq mứt lứq tễ ranáq nâi. Ngkíq án câu chu Yiang Sursĩ nheq sadâu. 12Toâq tangái parnỡ Samu-ễl pỡq tễ cláih ễ ramóh Salơ. Ma Samu-ễl bữn sâng noau pai Salơ khoiq pỡq chu vil Car-mel, la ntốq án khoiq táq ngôl dŏq cỡt tếc yỗn máh cũai sanhữ án. Moâm ki, Salơ pỡq loâng chu vil Kil-cal. 13Tữ Samu-ễl toâq pỡ Salơ, Salơ pai neq: “Achuaih Samu-ễl ơi! Sễq Yiang Sursĩ satốh ŏ́c bốn yỗn achuaih! Cứq khoiq táq puai chơ máh santoiq Yiang Sursĩ patâp.”\n14Ma Samu-ễl blớh loah: “Khân ngkíq, tễ léq toâq sưong ntroŏq cớp sưong cữu?”\n15Salơ ta‑ỡi: “Tỗp tahan cứq ĩt charán ki tễ tỗp A-maléc. Alới ĩt ntroŏq cớp cữu plứm o dŏq cỡt crơng bốh chiau sang yỗn Yiang Sursĩ achuaih sang. Clữi tễ ki, tỗp hếq cachĩt táh nheq.”\n16Samu-ễl pai neq: “Mới ỡt rangiac toâp! Cứq ễ atỡng mới tễ máh santoiq Yiang Sursĩ khoiq atỡng cứq tâng sadâu hái.”\nSalơ ta‑ỡi: “Âu, mới atỡng cứq!”\n17Samu-ễl pai neq: “Tam mới asễng tỗ pai tỡ bữn kia ntrớu, ma mới cỡt cũai sốt dũ tỗp cũai I-sarel. Yiang Sursĩ táq tếc na hĩng dỡq nsễng miar tâng plỡ mới dŏq chóh mới yỗn cỡt puo cũai I-sarel. 18Án ớn mới táq ranáq mpha, la yỗn mới cachĩt táh nheq cũai A-maléc ca loâi lứq ki. Án ớn mới chíl tỗp alới dŏq pupứt nheq alới. 19Ma cỗ nŏ́q mới tỡ bữn trĩh Yiang Sursĩ? Nŏ́q mới coâp lứq pũr ĩt crơng nâi. Mới khoiq táq yỗn Yiang Sursĩ tỡ bữn bũi pahỡm.”\n20Salơ ta‑ỡi: “Cứq khoiq trĩh chơ Yiang Sursĩ. Cứq khoiq táq puai chơ máh parnai án atỡng. Cứq khoiq cachĩt táh dũ náq tỗp A-maléc cớp cỗp Acac puo alới hỡ. 21Ma tỗp tahan cứq tỡ bữn cachĩt ntroŏq cớp cữu plứm o. Alới ĩt dững máh charán ki chu vil Kil-cal dŏq chiau sang yỗn Yiang Sursĩ, la Yiang achuaih sang.”\n22Ma Samu-ễl pai neq: “Yiang Sursĩ sâng o hỡn cũai trĩh tỡ la cũai chiau crơng sang? Lứq cũai trĩh la o hỡn tễ cũai chiau sang cữu tôl, tam cữu ki plứm o clữi nheq tễ canŏ́h. 23Khân tỡ bữn trĩh, ŏ́c ki la ariang chíl Yiang Sursĩ. Ŏ́c ki sâuq lứq, machớng pán parnân. Tỡ ễq tamứng la machớng cucốh sang rup yiang canŏ́h. Cỗ tian mới calỡih táh santoiq Yiang Sursĩ atỡng, ngkíq án tỡ bữn yỗn mới cỡt puo noâng.”\n24Chơ Salơ ta‑ỡi loah: “Lứq pĩeiq, cứq khoiq táq lôih. Cứq tỡ bữn trĩh santoiq Yiang Sursĩ patâp, dếh santoiq achuaih khoiq tĩeih atỡng hỡ. Ma cứq ngcŏh tahan cứq, ngkíq cứq táq puai ariang alới yoc. 25Ma sanua, sễq achuaih táh lôih yỗn cứq. Cớp sễq achuaih píh chu parnơi cớp cứq, dŏq cứq têq mut sang toam loah Yiang Sursĩ.”\n26Ma Samu-ễl ta‑ỡi án: “Cứq tỡ ễq chu parnơi cớp mới. Mới khoiq táh santoiq Yiang Sursĩ patâp, cớp Yiang Sursĩ khoiq táh mới, tỡ yỗn mới cỡt puo cũai I-sarel noâng.”\n27Bo Samu-ễl ntôm chứng clĩ tễ Salơ ễ pỡq, Salơ sadŏ́h chễu au tuar án toau raháq. 28Samu-ễl pai chóq Salơ neq: “Tâng tangái nâi Yiang Sursĩ khoiq háq cruang I-sarel ĩt loah tễ talang atĩ mới, cớp án ễ chiau chớc puo yỗn cũai o clữi tễ mới. 29Yiang Sursĩ tỗp I-sarel sang la Yiang tamoong mantái níc. Án tỡ nai táq ntỡng lauq, cớp tỡ nai ralêq mứt, riang cũai dốq táq.”\n30Salơ ta‑ỡi: “Ơq, cứq khoiq táq lôih! Ma sễq achuaih yám noap cứq nứng bo cứq ỡt choâng moat cũai sốt tễ dũ tỗp cũai I-sarel. Sễq achuaih chu parnơi cớp cứq, dŏq cứq têq bữn sang toam Yiang Sursĩ la Yiang achuaih sang.”\n31Yuaq ngkíq, Samu-ễl píh chu cớp Salơ. Chơ Salơ bữn sang toam Yiang Sursĩ.\n32Samu-ễl ớn neq: “Anhia dững puo Acac toâq pỡ cứq.”\nChơ puo Acac toâq ramóh Samu-ễl. Tỗ chác puo Acac cangcoaih nheq, dếh án chanchớm neq: “Nneq núh ŏ́c ngcŏh cuchĩt!”⚓\n33Ma Samu-ễl pai chóq puo Acac neq: “Pla dau mới khoiq táq yỗn sa‑ữi náq cũai mpiq pứt con. Ngkíq sanua mpiq mới cóq pứt con machớng ki tê.”\nChơ Samu-ễl tráh Acac cớp cŏ́h tỗ án cỡt cốc choâng moat prông sang tâng vil Kil-cal.\n34Moâm ki, Samu-ễl pỡq chu vil Rama, ma Salơ píh chu loah chu dống án tâng vil Ki-bĩah. 35Sốt dỡi tamoong Samu-ễl án tỡ bữn ramóh noâng Salơ. Ma án noâng sâng ngua níc tễ Salơ. Cớp Yiang Sursĩ sâng ngua tê, yuaq án khoiq chóh Salơ yỗn cỡt puo cũai I-sarel.\n← Samu-ễl Muoi 14\nSamu-ễl Muoi 16 →


Ranáq Táq 23 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\n1Phau-lô cloân níc chu cũai sốt tỗp I-sarel, cớp án pai neq: “Sễm ai ơi! Cứq khoiq puai ngê Yiang Sursĩ nheq rangứh rahỡ tễ cứq noâng cớt toau toâq tangái nâi.”\n2Ma tữ Phau-lô pai ngkíq, A-nania, án ca sốt nheq tễ rit sang Yiang Sursĩ, ớn cũai ỡt cheq Phau-lô tapáh bỗq Phau-lô. 3Chơ Phau-lô pai chóq án neq: “Nỡ‑ra Yiang Sursĩ táq mới samoât mới táq cứq sanua. Bỗq mới táq ntỡng samoât riang o, ma mứt pahỡm mới cooc lứq. Mới yoc ễ parchĩn cứq puai phễp rit Yiang Sursĩ, ma toâq mới ớn noau tapáh cứq, mới táq claiq phễp rit Yiang Sursĩ.”\n4Moâm Phau-lô pai ngkíq, cũai ỡt cheq án blớh án neq: “Nŏ́q mới pupap cũai sốt nheq tễ rit sang Yiang Sursĩ?”\n5Phau-lô ta‑ỡi neq: “Sễm ai ơi! Cứq tỡ bữn dáng án la cũai sốt nheq tễ rit sang Yiang Sursĩ. Khân cứq dáng, cứq tỡ bữn pai ngkíq, yuaq tâm saráq Yiang Sursĩ atỡng hái neq:\n‘Chỗi pupap cũai sốt anhia.’”⚓\n6Phau-lô dáng máh cũai sốt ki cỡt bar tỗp. Muoi tỗp la Sa-dusê, ma muoi tỗp ễn la Pha-rasi. Ngkíq án atỡng casang lứq neq: “Sễm ai ơi! Cứq la tễ tỗp Pha-rasi, cớp mpoaq cứq la cũai Pha-rasi tê. Hữm cứq tayứng yáng moat anhia sanua, la cỗ cứq sa‑âm cũai khoiq cuchĩt têq tamoong loah.”\n7Tữ cũai sốt ki sâng Phau-lô pai ngkíq, bar tỗp ki rasuon ratuaq. Ngkíq alới cỡt miar mứt. 8Tỗp Pha-rasi sa‑âm cũai khoiq cuchĩt têq tamoong loah. Alới sa‑âm bữn ranễng Yiang Sursĩ tễ paloŏng. Cớp alới sa‑âm dũ náq lứq bữn raviei. Ma tỗp Sa-dusê tỡ bữn sa‑âm máh ŏ́c ki. 9Ngkíq bar tỗp ki rasuon casang lứq. Bữn máh cũai yống rit tễ tỗp Pha-rasi yuor tayứng cớp pai neq: “Hếq tỡ hữm ŏ́c ntrớu cũai nâi táq lôih. Cŏh lơ lứq bữn raviei tỡ la ranễng Yiang Sursĩ atỡng án.”\n10Ngkíq bar tỗp ki ralỗih lứq lơ ễn. Cũai sốt tahan ngcŏh Phau-lô cuchĩt, yuaq bar tỗp ki âc sarnháh án pỡq chu. Ngkíq sốt tahan ớn tahan án âc aloŏh Phau-lô tễ ntốq ki dững achu pỡ dỗn. 11Ma sadâu ki, Yê-su toâq pỡ Phau-lô cớp atỡng án neq: “Chỗi ngcŏh ntrớu. Cứq yỗn mới atỡng parnai o tễ cứq tâng vil Rô-ma, samoât mới khoiq atỡng tâng vil Yaru-salem nâi tê.”\nNoau Pruam Muoi Mứt Yoc Ễ Cachĩt Phau-lô\n12Poang tarưp parnỡ bữn muoi tỗp cũai I-sarel, alới pruam muoi mứt tỡ bữn cha nguaiq ntrớu toau toâq alới bữn cachĩt Phau-lô. Alới thễ dũan ngkíq cớp yớu alới. 13Alới ca pruam táq ngkíq, bữn clữi pỗn chít náq. 14Alới pỡq chu cũai sốt tỗp tễng rit sang Yiang Sursĩ, cớp máh cũai sốt canŏ́h tâng tỗp I-sarel, pai neq: “Nheq náq tỗp hếq khoiq thễ dũan tỡ bữn cha nguaiq ntrớu yỗn toau toâq hếq bữn cachĩt Phau-lô. 15Sanua sễq anhia cớp nheq tữh cũai sốt tỗp I-sarel táq choâiq yỗn cũai sốt tahan, ớn án dững aloŏh loah Phau-lô. Anhia táq nan ễ blớh loah Phau-lô. Chơ hếq ỡt crŏ́q dĩ ria rana. Hếq bữn cachĩt Phau-lô nhũang án toâq pỡ anhia.”\n16Ma pĩeiq ramon Phau-lô sâng alới pai ngkíq. Chơ án chu toâp pỡ dỗn tahan; cớp án atỡng yỗn Phau-lô dáng tễ máh ŏ́c ki. 17Phau-lô arô cũai sốt muoi culám náq tahan, cớp atỡng án neq: “Mới dững asuoi samiang póng nâi pỡ cũai sốt nheq tữh tahan. Án bữn muoi ramứh ễ atỡng cũai sốt dáng.”\n18Ngkíq tahan ki dững ramon Phau-lô pỡ cũai sốt, cớp atỡng án neq: “Phau-lô, án ca ỡt tâng cuaq tũ, sễq cứq dững samiang póng nâi pỡ mới. Tatoam nâi yoc ễ ramóh mới.”\n19Cũai sốt ki tếc atĩ samiang póng, dững án yơng tễ cũai canŏ́h, chơ blớh án: “Ntrớu mới yoc atỡng cứq?”\n20Cũai póng ta‑ỡi neq: “Máh tỗp I-sarel pruam ễq sốt alới sễq achuaih dững asuoi loah Phau-lô pỡ cũai sốt alới tangái parnỡ. Alới táq nan yoc ễ blớh loah Phau-lô. 21Ma achuaih chỗi tamứng parnai alới. Yuaq bữn clữi pỗn chít náq khoiq thễ dũan tỡ bữn cha nguaiq ntrớu toau alới bữn cachĩt Phau-lô. Alới ễ ỡt crŏ́q dĩ ria rana acoan Phau-lô toâq, chơ ễ cachĩt án. Alới khoiq thrũan chơ, ma noâng alới acoan achuaih ta‑ỡi alới.”\n22Cũai sốt ki patâp samiang póng ki neq: “Chỗi atỡng cũai canŏ́h dáng tễ santoiq mới mbỡiq atỡng cứq sanua.”\nMoâm án patâp ngkíq, án yỗn samiang póng ki chu.\nTỗp Tahan Dững Asuoi Phau-lô Pỡ Phê-lit\n23Cũai sốt tahan arô bar náq cũai sốt tahan muoi culám náq, cớp án ớn alới neq: “Anhia thrũan dŏq bar culám tahan pỡq na ayững, tapul chít tahan pỡq na aséh, cớp bar culám tahan ễn yỗn dững coih. Sadâu nâi yỗn nheq tữh anhia pỡq chu vil Sê-sarê. 24Anhia thrũan aséh yỗn Phau-lô ỡt; chơ anhia dững asuoi Phau-lô yỗn án toâq pỡ Phê-lit, la cũai sốt cruang nâi.”\n25Moâm ki cũai sốt tahan ki chĩc choâiq atỡng Phê-lit neq: 26“Cứq la ramứh Calôt Lusia chĩc choâiq nâi cơiq sa‑óh achuaih Phê-lit. 27Cứq táq choâiq nâi sễq atỡng achuaih bĩq tễ cũai nâi. Tỗp I-sarel cỗp cớp ễ cachĩt án. Ma tữ cứq dáng án la cũai proai Rô-ma, ngkíq cứq cớp tỗp tahan cứq pỡq ĩt án tễ ntốq alới ễ cachĩt án. 28Cứq yoc ễ dáng samoât lứq ramứh ntrớu án táq lôih chóq alới. Chơ cứq dững amóh án cớp cũai sốt tỗp I-sarel yoc ễ tamứng ntrớu alới ễ blớh án. 29Cứq dáng tỗp I-sarel ũan cũai nâi, yuaq alới chanchớm án tỡ bữn puai phễp rit alới. Ma cứq tỡ ramóh muoi ŏ́c lôih ntrớu án táq yỗn noau têq chóq án tâng cuaq tũ cớp cachĩt án. 30Ma tữ cứq sâng tỗp I-sarel pruam muoi mứt yoc ễ cachĩt án dĩ ria rana, ngkíq cứq yỗn án toâq pỡ achuaih. Cớp cứq ớn tỗp I-sarel pỡq chu achuaih tê. Ntrớu alới yoc ễ cauq, ki yỗn alới cauq pỡ achuaih.”\n31Ngkíq tỗp tahan trĩh santoiq sốt alới. Sadâu ki alới dững asuoi Phau-lô pỡ vil Anti-batri. 32Máh tangái parnỡ ễn tahan ca pỡq ayững chu loah pỡ dỗn. Ma alới ca pỡq na aséh, noâng pỡq cớp Phau-lô. 33Tữ alới toâq pỡ vil Sê-sarê, alới avơi choâiq pỡ cũai sốt, cớp alới chiau Phau-lô yỗn án. 34Moâm cũai sốt doc choâiq ki, án blớh Phau-lô neq: “Mới tễ cruang léq?”\nPhau-lô ta‑ỡi neq: “Cứq la cũai tễ cruang Si-lasi.”\n35Tữ án sâng Phau-lô pai ngkíq, án atỡng loah Phau-lô neq: “Acoan cũai ca cauq mới toâq pỡ nâi voai, cứq yoc tamứng ŏ́c ntrớu mới ễ atỡng cứq.”\nMoâm án pai ngkíq, án ớn noau kĩaq Phau-lô tâng dống toâr puo Hê-rôt khoiq táq.\n← Ranáq Táq 22\nRanáq Táq 24 →


Luca 5 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nYê-su Arô Tỗp Cũai Rien Tễ Án\n(Mathia 4:18-22; Mac 1:16-20)\n1Bữn muoi tangái Yê-su tayứng cheq tor dỡq clóng Canê-saret.⚓ Bữn clứng cũai, manoaq ranêt manoaq, yoc ễ ỡt cheq Yê-su cớp tamứng án atỡng parnai Yiang Sursĩ. 2Yê-su hữm bar lám tuoc cheq tor dỡq. Cũai dốq chuaq sĩaq khoiq dŏq tuoc bân ki. Chơ alới pooh alieiq. 3Yê-su chỗn tâng tuoc Si-môn. Cớp án ớn Si-môn loŏh bĩq yỗn vớt tễ tor. Yê-su tacu tâng tuoc, chơ án atỡng máh cũai ca ỡt tâng tor.\n4Moâm án atỡng, án ớn Si-môn neq: “Âu mới voah aloŏh tuoc mới chu ntốq dỡq yarũ. Chơ anhia ruai alieiq.”\n5Si-môn ta‑ỡi án neq: “Thâi ơi! Hếq khoiq táq nheq sadâu, ma tỡ bữn chuat ntrớu. Ma khân thâi ớn, ki cứq lứq ruai alieiq.”\n6Chơ alới ruai alieiq, cớp bữn sĩaq chuat sa‑ữi lứq, cheq ễ raháq alieiq. 7Alới cuvoiq cớp sabau yớu tễ tuoc canŏ́h, yỗn lêc sĩaq chuai alới. Yớu ki toâq chuai, cớp alới chóq sĩaq poân tâng bar lám tuoc, táq yỗn tuoc mán ễ dớp. 8Tữ Si-môn Phi-er hữm ranáq ki, án sacốh racớl yáng moat Yê-su, cớp án pai neq: “Sễq Ncháu pang yơng tễ cứq, yuaq cứq la cũai lôih!”\n9Si-môn cớp yớu án sâng dớt lứq cỗ bữn sĩaq sa‑ữi. 10Yacỡ cớp Yang, la con samiang Sê-badê, sâng dớt tê hữm sĩaq sa‑ữi. Alới la ndỡm tê cớp Si-môn tuoc ki. Yê-su atỡng Si-môn neq: “Chỗi ngcŏh ntrớu. Tễ nâi chumát, mới lứq chuaq cũai canŏ́h samoât mới chuaq sĩaq nâi tê.”\n11Chơ alới pái náq ti achỗn tuoc alới tâng cóh. Alới táh nheq cu ramứh, chơ puai Yê-su.\n(Mathia 8:1-4; Mac 1:40-45)\n12Bo Yê-su ỡt tâng muoi vil ki, án ramóh samiang a‑ĩ tut hâp lứq. Toâq cũai ki hữm Yê-su, án cucốh ap tâng cutễq yáng moat Yê-su. Án sễq tễ Yê-su neq: “Ncháu ơi! Khân Ncháu yoc, Ncháu têq táq yỗn cứq cỡt bán.”\n13Yê-su aloŏh atĩ satoaq tâng tỗ cũai a‑ĩ ki. Án pai neq: “Cứq yoc. Yỗn mới cỡt bán!”\nBo ki toâp cũai ki cỡt bán tháng a‑ĩ tut.\n14Yê-su patâp án neq: “Chỗi atỡng yỗn cũai canŏ́h dáng tễ ranáq nâi. Ma cóq mới pỡq apáh tỗ mới yỗn máh cũai tễng rit sang Yiang Sursĩ nhêng. Chơ mới chiau sang crơng yỗn Yiang Sursĩ samoât Môi-se khoiq patâp tễ nhũang. Nâi la tếc yỗn cũai canŏ́h dáng mới khoiq cỡt bán chơ.”\n15Ma ranáq Yê-su táq yỗn cũai ki cỡt trŏ́h la‑ữt la‑ữi. Clứng cũai toâq tamứng parnai án atỡng, cớp alới sễq án táq bán máh ramứh alới a‑ĩ. 16Ma Yê-su dốq loŏh tễ ntốq cũai ỡt, chơ pỡq câu pỡ ntốq parhễ.\n(Mathia 9:1-8; Mac 2:1-12)\n17Bữn muoi tangái Yê-su ntôm atỡng, bữn máh cũai Pha-rasi cớp cũai yống rit cũai I-sarel toâq tacu ntốq ki tê. Alới toâq tễ dũ vil tâng cruang Cali-lê, cruang Yudê, cớp toâq tễ vil Yaru-salem. Yê-su bữn chớc tễ Yiang Sursĩ têq táq bán máh cũai a‑ĩ bân ntốq ki. 18Bữn máh cũai samiang crang manoaq a‑ĩ coang tâng cantrang. Alới yoc ễ mut tâng dống ễ dŏq án yáng moat Yê-su. 19Ma cũai clứng tadát dống; ngkíq alới tỡ dáng na léq ễ mut. Chơ alới crang achỗn tâng mpuol dống. Chơ alới pớh mpuol dống atĩar cantrang samiang a‑ĩ asễng mpứng dĩ cũai clứng yáng moat Yê-su. 20Tữ Yê-su hữm alới lứq sa‑âm, ngkíq án atỡng cũai a‑ĩ ki neq: “Yớu ơi! Lôih mới cứq táh yỗn!”\n21Cũai yống rit cớp cũai Pha-rasi tếng tâng mứt alới neq: “Cũai nâi la noau, ma yoc ễ cỡt chớc ariang Yiang Sursĩ tê? Santoiq án pai la samoât án acrieiq Yiang Sursĩ. Tỡ bữn cũai aléq têq táh lôih. Ống Yiang Sursĩ toâp têq táh lôih.”\n22Ma Yê-su dáng alới chanchớm ngkíq; chơ án blớh alới neq: “Nŏ́q anhia chanchớm ngkíq? 23Santoiq aléq anhia sâng ien hỡn yỗn cứq atỡng? Ien cứq atỡng cũai a‑ĩ coang nâi neq: ‘Lôih mới cứq táh yỗn,’ tỡ la ‘Mới yuor tayứng cớp pỡq.’ 24Ma sanua cứq ễ táq yỗn cũai a‑ĩ nâi cỡt bán, dŏq anhia dáng samoât lứq, cứq Con Yiang Cỡt Cũai bữn chớc tâng dỡi nâi, cớp têq táh lôih cũai.”\nMoâm ki Yê-su atỡng cũai a‑ĩ coang neq: “Cứq ớn mới yuor tayứng! Mới ĩt dỗl cantrang mới. Chơ mới chu loah pỡ dống mới!”\n25Chơ cũai a‑ĩ ki yuor tayứng toâp yáng moat máh cũai ki. Án ĩt dỗl cantrang án; chơ án chu pỡ dống. Án khễn Yiang Sursĩ. 26Nheq máh cũai ki sâng dớt cớp ngcŏh lứq. Ngkíq alới khễn Yiang Sursĩ cớp pai neq: “Tangái nâi hái khoiq hữm ranáq salễh lứq!”\nYê-su Arô Lê-vi\n(Mathia 9:9-13; Mac 2:13-17)\n27Vớt ki Yê-su loŏh tễ ntốq ki. Bo án pỡq tâng rana, án hữm manoaq samiang ramứh Lê-vi,⚓ tacu tâng dống noau parỗm ĩt práq thễq, yuaq án la cũai ĩt práq thễq. Yê-su ớn án neq: “Mới puai cứq!”\n28Lê-vi táh nheq máh crơng án, chơ án yuor tayứng cớp puai Yê-su.\n29Moâm ki Lê-vi táq muoi pêl toâr roap Yê-su. Bữn clứng cũai, dếh máh cũai parỗm práq thễq hỡ, toâq cha cớp alới. 30Ma máh cũai Pha-rasi cớp cũai yống rit, alới tếq tỗp rien tễ Yê-su neq: “Nŏ́q anhia cha parnơi cớp cũai parỗm ĩt práq thễq cớp máh cũai lôih?”\n31Yê-su ta‑ỡi alới neq: “Cũai bán o tỡ bữn cóq sễq yỗn noau palai. Ma ống cũai a‑ĩ sâng cóq sễq yỗn noau palai. 32Cứq tỡ bữn toâq pỡ nâi dŏq arô cũai ca ngin alới tanoang o, ma cứq toâq pỡ nâi dŏq arô cũai ca dáng alới bữn lôih yỗn têq alới ngin lôih lêq cỡt mứt tamái ễn.”\nYê-su Atỡng Tễ Rit Ót Sana Yoc Ễ Sanhữ Yiang Sursĩ\n(Mathia 9:14-17; Mac 2:18-22)\n33Máh cũai Pha-rasi cớp cũai yống rit atỡng Yê-su neq: “Máh tỗp rien tễ Yang, sa‑ữi pêl alới ót sana cỗ ễ chanchớm tễ ngê Yiang Sursĩ, cớp alới ễ câu. Máh cũai rien tễ tỗp Pha-rasi la táq machớng ki tê. Ma tỗp rien tễ thâi, ki cha nguaiq níc.”\n34Yê-su ta‑ỡi alới toâq parnai sacâm neq: “Khân bữn samiang ĩt lacuoi, bo yớu án pỡq racoâiq cớp án, alới sâng bũi. 35Ma tữ alới chu tễ racoâiq, alới miar ỡt. Tữ ki alới ót sana dŏq sanhữ loah yớu alới.”⚓\n36Yê-su atỡng toâq parnai sacâm ễn neq: “Tỡ bữn noau háq muoi mễng aroâiq tễ au tamái, chơ yĩh tamoal tâng au anhỗh. Khân noau táq ngkíq, au tamái ki cỡt rúng, cớp ramoal ki tỡ bữn rapóc cớp au anhỗh. 37Cớp tỡ bữn noau chiaq blŏ́ng tamái tâng aluoi ngcâr khoiq tiaq. Khân noau táq ngkíq, blŏ́ng ki cỡt puaiq, cớp acán pa‑át ki táq yỗn aluoi ngcâr padŏ́h. Chơ aluoi ngcâr cớp blŏ́ng ki pứt nheq. 38Ma blŏ́ng tamái cóq chóq tâng aluoi ngcâr tamái.⚓ 39Cớp tỡ bữn noau yoc nguaiq blŏ́ng tamái khân án khoiq nguaiq blŏ́ng tiaq chơ, yuaq án pai neq: ‘Blŏ́ng tiaq lứq ễm hỡn.’”\n← Luca 4\nLuca 6 →


Samu-ễl Muoi 7 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\n1Ngkíq cũai Ki-riat Yê-arim toâq ĩt Hĩp Parnai Parkhán. Alới dững chu dống manoaq samiang ỡt tâng cuar cóh, ramứh Abi-nadap. Chơ alới chóh E-lia-sơ con samiang Abi-nadap, yỗn án curiaq Hĩp Parnai Parkhán.\nSamu-ễl Cỡt Sốt Tỗp I-sarel\n2Hĩp Parnai Parkhán ỡt níc tâng vil Ki-riat Yê-arim nheq bar chít cumo. Tâng dỡi ki, tỗp I-sarel dũ náq arô Yiang Sursĩ yỗn toâq chuai alới.\n3Chơ Samu-ễl pai chóq cũai proai I-sarel neq: “Khân anhia píh loah pỡ Yiang Sursĩ nheq tễ mứt pahỡm anhia, ki cóq anhia táh nheq máh rup yiang cũai canŏ́h sang, dếh táh máh rup yiang At-taret hỡ. Cóq anhia chiau sang tỗ anhia yỗn Yiang Sursĩ cớp sang ống án sâng. Chơ án ễ toâq chuai tỗp anhia yỗn vớt tễ talang atĩ tỗp Phi-li-tin.”\n4Ngkíq, tỗp I-sarel talốh táh nheq rup yiang Ba-al cớp rup yiang At-taret, chơ alới sang loah ống Yiang Sursĩ sâng.\n5Vớt ki, Samu-ễl arô máh tỗp I-sarel yỗn toâq rôm pỡ vil Mit-ba, cớp án pai neq: “Cứq ễ câu sễq tễ Yiang Sursĩ yỗn anhia pỡ vil ki.”\n6Chơ dũ náq cũai I-sarel toâq rôm parnơi pỡ vil Mit-ba. Tỗp alới ŏh dỡq cớp tốh tâng cutễq, táq tếc chiau sang yỗn Yiang Sursĩ. Cớp alới ót sana muoi tangái, dếh ngin kho neq: “Tỗp hếq khoiq táq lôih sa‑ữi lứq chóq Yiang Sursĩ.”\nỠt tâng vil Mit-ba, Samu-ễl cỡt cũai rasữq tỗp proai I-sarel.\n7Toâq cũai Phi-li-tin bữn sâng noau pai tỗp I-sarel rôm parnơi pỡ vil Mit-ba, ngkíq sỡng náq puo cớp tỗp tahan alới thrũan loŏh ễ chíl tỗp I-sarel. Ma toâq tỗp I-sarel sâng noau pai tỗp Phi-li-tin ễ toâq chíl, alới sâng ngcŏh. 8Chơ alới pai chóq Samu-ễl neq: “Sễq anhia câu sễq Yiang Sursĩ chuai tỗp hái, yỗn án toâq chuai hái yỗn vớt tễ talang atĩ cũai Phi-li-tin.”\n9Samu-ễl ĩt muoi lám cữu con, chơ kiac cớp bốh yỗn cat lacốiq nheq dŏq chiau sang yỗn Yiang Sursĩ; cớp án câu sễq Yiang Sursĩ toâq chuai tỗp I-sarel. Yiang Sursĩ tamứng sưong santoiq án câu sễq. 10Bo Samu-ễl ntôm bốh chiau sang, tỗp Phi-li-tin mut chíl cũai I-sarel. Ma Yiang Sursĩ táq yỗn tỗp Phi-li-tin sâng sưong casang lứq riang crứm, táq yỗn alới cỡt ngcŏh. Chơ alới lúh pláh chu nâi chu ki, cỗ ngcŏh cớp pứt mứt. 11Tỗp I-sarel dững tahan loŏh tễ vil Mit-ba rapuai cachĩt tỗp alới tâng rana, yỗn toau toâq vil Bet Car.\n12Chơ Samu-ễl ĩt muoi cốc tamáu pỡq achúh bân mpứng dĩ bar coah vil Mit-ba cớp vil Sen,⚓ cớp án pai neq: “Yiang Sursĩ khoiq chuai tỗp hái toau toâq pỡ ntốq nâi.”\nNgkíq án amứh cốc tamáu ki la Cốc Tamáu Tếc Yiang Sursĩ Chuai.⚓ 13Cỗ ngkíq tỗp Phi-li-tin cỡt pê, cớp Yiang Sursĩ tỡ yỗn tỗp alới mut chíl cruang cutễq tỗp I-sarel bo Samu-ễl noâng tamoong. 14Dũ vil, noap tễ vil Ec-rôn toau toâq vil Cat ca tỗp Phi-li-tin cheng bữn cỡt loah vil tỗp I-sarel. Cỗ ngkíq tỗp I-sarel bữn loah máh cutễq cũai Phi-li-tin khoiq cheng ĩt, dếh máh cutễq mpễr vil ki hỡ. Bo ki cũai I-sarel cớp cũai Amô-rit tâng cruang Cana-an cỡt ratoi.\n15Samu-ễl cỡt cũai rasữq tỗp I-sarel toau nheq dỡi tamoong án. 16Tâng dũ cumo Samu-ễl pỡq parchĩn parnai tâng máh vil neq: Bet-el, Kil-cal, cớp Mit-ba. 17Chơ án píh chu loah pỡ dống án tâng vil Rama, la ntốq án rasữq tê. Ỡt tâng vil Rama án táq muoi lám prông dŏq chiau sang yỗn Yiang Sursĩ.\n← Samu-ễl Muoi 6\nSamu-ễl Muoi 8 →


Ê-sai 54 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nYiang Sursĩ Ayooq Níc Vil Yaru-salem\n1Ơ vil Yaru-salem ơi! Mới la samoât mansễm cũt. Ma sanua, cóq mới ũat cớp triau cupo yỗn bũi óh lứq. Mới ca tỡ cơi ramóh a‑ĩ khuop cumo, cóq mới ỡn tamprũol; yuaq mansễm cayac táh bữn con sa‑ữi hỡn tễ mansễm cayac tỡ nai táh. 2Cóq mới táq dống aroâiq mới yỗn cỡt la‑a, tambŏ́ng samữ yỗn cuti, cớp achít lác yỗn khâm. 3Nỡ‑ra mới aloŏh raloan cutễq dũ angia; chơ tŏ́ng toiq mới bữn cutễq cỡt pún alới bữm, la cutễq cũai canŏ́h ndỡm sanua. Máh vil khoiq cỡt sŏ́c cớp rangual sanua, nỡ‑ra bữn poân loah moang cũai. 4Chỗi ngcŏh ntrớu, yuaq mới tỡ bữn casiet táq noâng; mới tỡ bữn pứt noâng chớc. Mới têq khlĩr nheq ŏ́c casiet bo mới noâng cumũr, cớp tỡ bữn sanhữ noâng ŏ́c ngua mới cỡt cán cumai. 5Yiang ca tễng mới cỡt samoât cayac mới; ramứh án la Yiang Sursĩ Sốt Toâr Lứq. Yiang Sursĩ cũai I-sarel sang, án ca bráh o lứq, cớp án ễ chuai amoong mới; án sốt cu ntốq tâng cốc cutễq nâi. 6Mới la samoât lacuoi noâng póng ma cayac táh; mới sâng túh ngua lứq tâng mứt pahỡm. Ma Yiang Sursĩ arô mới yỗn píh loah; án pai chóq mới neq: 7“Cứq khoiq táh mới ỡt manoaq mahỗi sâng; ma sanua cứq ayooq loah mới, chơ ĩt loah mới. 8Bữn mahỗi sâng cứq nguai tễ mới, cỗ cứq sâng cutâu mứt. Ma sanua cứq lứq ayooq loah mới mantái níc. Cứq Yiang Sursĩ ca chuai amoong mới, pai santoiq nâi.”\n9“Cứq khoiq parkhán chơ bo tâng dỡi Nô-ê, la cứq tỡ bữn táq yỗn dỡq lut lứp noâng nheq cốc cutễq nâi. Sanua cứq ễ parkhán neq ễn: Cứq tỡ bữn nhôp noâng mới; cứq tỡ bữn tếq noâng mới, tỡ la yỗn mới roap tôt. 10Tam máh cóh toâr cớp cóh cớt ralíh asễng, ma ŏ́c ayooq tễ cứq ỡt níc cớp mới tỡ nai nheq; cứq yống mantái níc máh ŏ́c cứq par‑ữq lứq yỗn mới bữn ien khễ.”\nYiang Sursĩ ca ayooq mới pai santoiq nâi.\nVil Yaru-salem Tâng Dỡi Chumát\n11Yiang Sursĩ pai neq: “Ơ vil Yaru-salem ơi! Sanua mới chĩuq tanhĩr cớp sâng pê pahỡm, cớp ŏ́q cũai aliam; cứq ễ táq yỗn mới bữn tanang tamái ca táq toâq tamáu moat. 12Cứq ễ táq ngôl kĩaq vil mới toâq máh tamáu moat ramứh rubi, cớp táq máh ngoah toong cớp viang vil toâq máh tamáu moat canŏ́h.\n13“Cứq ễ arĩen máh cũai proai mới, cớp yỗn alới ỡt ien khễ cớp cỡt sốc bữn. 14Ŏ́c tanoang o cớp ŏ́c pĩeiq lứq táq yỗn mới cỡt khâm; mới bữn vớt tễ noau padâm, cớp tỡ bữn sâng croŏq ngcŏh noâng. 15Khân bữn cũai toâq chíl mới, ranáq ki tỡ bữn toâq tễ cứq; mŏ cũai ễ chíl mới, lứq cỡt pê.\n16“Lứq cứq toâp tễng cũai chiang dudễr, án ca sarốc ũih táq crơng choac; cớp cứq tễng tê máh cũai tahan ca yống crơng choac dŏq cachĩt cũai. 17Ma tỡ bữn crơng choac ntrớu têq táq yỗn mới bớc chũl; cớp mới bữn santoiq dŏq ta‑ỡi dũ náq cũai ca cauq mới. Cứq bán curiaq máh cũai táq ranáq cứq yỗn alới bữn riap.”\nYiang Sursĩ toâp pai santoiq nâi.


Patâp Loah 18 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nMôi-se Atỡng Tễ Tampễq Pún Yỗn Máh Cũai Tễng Rit Sang Yiang Sursĩ\n1“Máh cũai tễng rit sang tễ tỗp Lê-vi cóq tỡ bữn roap pún cutễq tâng cruang I-sarel. Tỗp alới têq ĩt máh crơng tễ cũai proai dững chiau sang yỗn Yiang Sursĩ dŏq chứm siem tỗp alới yỗn bữn tamoong. 2Alới ŏ́q cutễq, ma tỗp canŏ́h bữn; pún alới la ranáq cỡt cũai tễng rit sang, samoât Yiang Sursĩ khoiq parkhán dŏq chơ.\n3“Bo léq anhia kiac cữu tỡ la ntroŏq dŏq chiau sang yỗn Yiang Sursĩ, bo ki máh cũai tễng rit sang bữn roap pún sâiq savac, sâiq tabang, cớp dũ ramứh crơng clống. 4Pún alới la máh palâi ca anhia ĩt dâu lứq, la neq: Saro, blŏ́ng nho, dỡq nsễng o‑li‑vê, cớp sóc cữu. 5Yuaq Yiang Sursĩ, Ncháu anhia, khoiq rưoh tỗp Lê-vi tễ máh tỗp anhia, yỗn cỡt cũai tễng rit sang án dŏq alới táq níc ranáq án.\n6“Khân cũai Lê-vi aléq ma dễq tễ vil án ỡt tâng tỗp I-sarel, cớp pỡq pỡ ntốq Yiang Sursĩ khoiq rưoh dŏq sang toam, 7án noâng cỡt cũai tễng rit sang Yiang Sursĩ, la Ncháu, án pỡ ntốq ki ễn, machớng tỗp Lê-vi canŏ́h ca táq ranáq tâng ntốq ki tê. 8Án têq bữn roap crơng sana machớng cớp cũai tễng rit sang canŏ́h tê, tam án bữn práq ca dống sũ án cơiq yỗn.⚓\nMôi-se Catoaih Atỡng Chỗi Táq Puai Cũai Tỡ Bữn Sa‑âm\n9“Toâq anhia bữn mut ỡt tâng cutễq ca Yiang Sursĩ, Ncháu anhia, ễ chiau yỗn anhia, anhia chỗi táq puai ranáq nhơp nhuo ca tỗp ki puai. 10Anhia chỗi bốh máh con anhia tâng prông; cớp chỗi yỗn cũai proai cỡt mo mumưl, tỡ la mo parnân, tỡ la mo yuyáu, 11tỡ la coong, tỡ la pỡq chu mo dŏq ramóh raviei cũai cuchĩt. 12Yiang Sursĩ, Ncháu anhia, kêt lứq cũai ca táq máh ramứh ki. Yuaq ngkíq, án tuih máh cũai ki tễ cutễq ca anhia ntôm ễ mut ỡt. 13Anhia cóq cỡt cũai tỡ bữn noau tếq choâng moat Yiang Sursĩ, la Ncháu anhia.”\nParkhán Ễ Yỗn Cũai Tang Bỗq Yiang Sursĩ Toâq\n14Chơ Môi-se pai ễn neq: “Tâng cutễq ca anhia ễ mut cheng ĩt, máh cũai proai ki dốq puai ngê cũai mo yuyáu cớp mo mumưl; ma Yiang Sursĩ, Ncháu anhia, tỡ ễq anhia táq samoât alới ki. 15Án ễ yỗn muoi noaq cũai tang bỗq án toâq machớng cứq tê. Cũai ki toâq tễ máh cũai proai tâng tỗp anhia toâp; cớp cóq anhia tamứng án.\n16“Anhia khoiq sễq chơ tễ Yiang Sursĩ, la Ncháu anhia, pỡ cóh Si-nai chỗi yỗn anhia sâng noâng sưong án pai tễ pla ũih, yuaq anhia ngcŏh cuchĩt. 17Yuaq ngkíq, Yiang Sursĩ pai chóq cứq neq: ‘Alới sễq ngkíq la rangoaiq lứq. 18Cứq ễ ớn muoi noaq cũai tang bỗq cứq machớng mới toâq tễ cũai proai tâng tỗp alới bữm. Cứq ễ atỡng án tễ dũ santoiq ca án cóq pai. Chơ án ễn cóq atỡng cũai proai dũ ŏ́c ca cứq patâp. 19Án lứq pai nhơ ramứh cứq, cớp cứq ễ táq yỗn cũai ca tỡ bữn trĩh án roap tôt. 20Ma khân cũai tang bỗq aléq pai nhơ ramứh cứq, ma cứq tỡ bữn ớn án pai, tỡ la án pai nhơ ramứh yiang canŏ́h, án cóq roap tôt cuchĩt.’\n21“Cŏh lơ anhia chanchớm tâng mứt anhia neq: Nŏ́q hái têq dáng santoiq cũai tang bỗq atỡng la toâq tễ Yiang Sursĩ ma tỡ bữn? 22Khân cũai tang bỗq aléq ma pai nhơ ramứh Yiang Sursĩ, ma tỡ bữn cỡt ĩn án pai, santoiq ki tỡ bữn toâq tễ Yiang Sursĩ; ma cũai tang bỗq ki chống ễ pai sâng. Ngkíq, anhia chỗi tapun santoiq án pai.\n← Patâp Loah 17\nPatâp Loah 19 →


Yê-ramia 13 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\n1Yiang Sursĩ atỡng cứq neq: “Cóq mới pỡq chỡng muoi ploah prê parnoân táq toâq aroâiq busín; chơ catoân tâng ngkĩng, ma chỗi pooh.”\n2Ngkíq cứq pỡq chỡng muoi ploah aroâiq, chơ catoân tâng ngkĩng samoât Yiang Sursĩ ớn. 3Chơ Yiang Sursĩ atỡng cứq trỗ bar neq: 4“Ĩt aroâiq mới chỡng ki, cớp cantoân tâng ngkĩng; chơ yuor tayứng pỡq chu crỗng Ơ-phơ-rat, cớp cutooq aroâiq ki dŏq tâng muoi raláp tamáu.”⚓\n5Chơ cứq pỡq cutooq aroâiq ki cheq crỗng Ơ-phơ-rat.\n6Vớt tễ ki dũn tangái, Yiang Sursĩ ớn cứq pỡq chu crỗng Ơ-phơ-rat yỗn ĩt loah aroâiq ki. 7Chơ cứq pỡq chu crỗng ki cớp ĩt loah aroâiq cứq cutooq dŏq, ma cứq hữm aroâiq ki khoiq abuoiq nheq, tỡ têq tâc noâng.\n8Chơ Yiang Sursĩ pai ễn neq: 9“Machớng nâi tê cứq ễ pupứt ŏ́c ỗt tỗp Yuda cớp tỗp Yaru-salem. 10Máh cũai sâuq nâi khoiq calỡih cứq cớp tỡ ễq trĩh noâng cứq. Tỗp alới coang ngian cớp sâuq patoat tiaq; alới cucốh sang máh rup cớp táq puai yiang ki. Ngkíq tỗp alới cỡt samoât aroâiq mới khoiq cutooq ki. 11Machớng parnoân ríq tỗ cũai, lứq ngkíq tê cứq ễq máh cũai I-sarel cớp máh cũai Yuda ỡt cheq cứq. Cứq táq nneq ễq tỗp alới cỡt cũai proai cứq, cỡt máh cũai ca khễn cớp yám noap ramứh cứq, mŏ alới tỡ bữn tamứng cứq.”\nMáh Khang Blŏ́ng Nho\n12Yiang Sursĩ pai chóq cứq neq: “Yê-ramia ơi! Cóq mới pỡq atỡng máh cũai I-sarel neq: ‘Dũ máh khang cóq poân blŏ́ng nho.’ Chơ alới ễ ta‑ỡi neq: ‘Tỗp hếq dáng chơ ŏ́c ki, blŏ́ng cóq poân dũ máh khang.’ 13Chơ, cóq mới atỡng alới neq: ‘Cứq Yiang Sursĩ toâp yỗn máh cũai tâng cruang nâi bữn blŏ́ng nguaiq sa‑ữi. Tỗp alới nguaiq toau bũl plêc, dếh máh puo tễ tŏ́ng toiq Davĩt, tỗp tễng rit sang Yiang Sursĩ, tỗp tang bỗq Yiang Sursĩ, cớp nheq tữh cũai tâng vil Yaru-salem la bũl nheq. 14Chơ cứq ễ partoâp alới ariang partoâp khang blŏ́ng nho. Cứq tỡ bữn apáh ŏ́c sarũiq, ŏ́c saryóq, tỡ la ŏ́c ayooq chóq alới, tam cũai thâu tỡ la cũai póng; tỡ bữn acán ntrớu têq catáng cứq cachĩt tỗp alới.’”\nYê-ramia Catoaih Atỡng\n15Máh cũai I-sarel ơi! Yiang Sursĩ khoiq pai chơ la cóq anhia asễng tỗ cớp trĩh án. 16Cóq anhia yám noap Yiang Sursĩ, Ncháu anhia, nhũang án dững ŏ́c canám ca táq yỗn ayững anhia cudốh máh cóh. Anhia ngcuang ŏ́c poang, ma án lứq yỗn ŏ́c canám pếc toâq. 17Khân anhia tỡ bữn tamứng santoiq cứq catoaih atỡng, cứq ễ pỡq tooq nhiam bân ntốq clỡp cỗ tian anhia achỗn tỗ bữm. Cứq sâng a‑ĩ a‑ỗiq tâng mứt pahỡm. Sarliang moat cứq hoi cỗ tian noau cỗp dững anhia pỡ ntốq canŏ́h.\n18Yiang Sursĩ pai chóq cứq neq: “Cóq mới pỡq atỡng puo cớp mpiq puo yỗn alới sễng chíq tễ cachơng puo tacu khong alới, yuaq vuam nêuq o khoiq satooh tễ plỡ alới chơ.⚓ 19Máh vil ỡt coah angia pưn cruang Yuda khoiq noau crŏ́q lavíng nheq chơ; tỡ bữn cũai léq têq mut loŏh noâng. Máh cũai proai, noau khoiq cỗp dững alới pỡ ntốq canŏ́h.”\n20Vil Yaru-salem ơi! Nhêng chu tíh! Máh cũai par‑ũal anhia ntôm sễng tễ coah angia pỡng. Pỡ léq máh cũai proai ca Yiang Sursĩ khoiq chiau yỗn anhia nhêng salĩq, la cũai proai ca táq yỗn anhia sâng tanga pahỡm? 21Nŏ́q anhia ễ pai bo Yiang Sursĩ chóh máh cũai ca anhia chanchớm yớu ratoi, ma sanua alới cỡt cũai sốt anhia ễn? Lứq samoât, anhia sâng a‑ĩ samoât mansễm ntôm ễ sễt con.⚓ 22Cŏh lơ anhia ễ blớh neq: “Cỗ nŏ́q máh ranáq nâi toâq pỡ vil hếq?” Ranáq ki toâq la cỗ tian anhia táq ranáq lôih sa‑ữi lứq. Cỗ ngkíq noau talốh vil anhia samoât noau tũot au cớp srứm parlưi manoaq mansễm? 23Cũai ngcâr cũm, têq án ralêq cỡt ngcâr cloc ễn tỡ? Cula aruc têq pupứt nheq chĩr tễ ngcâr án tỡ? Khân têq, ki anhia cachian táh máh ranáq sâuq, ma ralêq táq ranáq o ễn. 24Yiang Sursĩ ễ táq yỗn nheq tữh cũai anhia pláh chap, cỡt samoât cuyal tễ ntốq aiq phát dững sacam chu ntốq canŏ́h. 25Ranáq nâi khoiq Yiang Sursĩ anoat yỗn anhia, cỗ tian anhia khlĩr chíq án, cớp yám noap máh yiang ca tỡ bữn lứq yiang. 26Ngkíq, Yiang Sursĩ toâp tũot chíq au anhia dŏq apáh ŏ́c casiet mới. 27Án khoiq hữm dũ ranáq anhia táq la án kêt. Án khoiq hữm anhia rapuai máh yiang canŏ́h tâng cuar cóh cớp tâng ruang, cỡt samoât muoi noaq samiang rapuai ễ parlưi lacuoi noau, tỡ la samoât aséh tôl rapuai aséh cán. Ơ vil Yaru-salem ơi! Sanua ŏ́c cuchĩt pứt ntôm toâq pỡ anhia. Noâng dũn maléq nŏ́q anhia táq yỗn tỗ chác anhia cỡt bráh o?\n← Yê-ramia 12\nYê-ramia 14 →


Saráq Tễ Dâu 14 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nApram Rachuai Lot\n1-2Tâng dỡi ki, bữn puo pỗn náq neq: Am-raphel táq puo cũai Si-nar, Ariac táq puo cũai E-lasa, Kê-trô-lamơ táq puo cũai E-lam, cớp Ti-dal táq puo cũai Cô-im. Bữn muoi tangái pỗn náq puo ki pruam chíl cớp sỡng náq puo canŏ́h. Ramứh sỡng náq puo ki la neq: Be-ra puo cũai Sadôm, Bir-sa puo cũai Camô-rơ, Si-nap puo cũai At-ma, Sê-mabêr puo cũai Sê-bô-im, cớp puo cũai Bê-la (tỡ la Sô-a). 3Sỡng náq puo nâi parỗm tahan alới yỗn rôm bân avúng Si-dim. Sanua noau dŏq avúng nâi la dỡq mưt Boi.\n4Nheq muoi chít la bar cumo, sỡng náq puo nâi trĩh parnai puo Kê-trô-lamơ. Ma toâq cumo muoi chít la pái, sỡng náq puo nâi pruam muoi mứt tỡ ễq trĩh noâng parnai puo Kê-trô-lamơ. 5Catâm cumo muoi chít la pỗn Kê-trô-lamơ táq sốt, án cớp pái puo yớu án chíl riap cũai Rê-phêm ỡt pỡ At-tarot Carnêm, cũai Susim ỡt tâng Ham, cớp cũai E-mim ỡt tâng ntốq tapín ramứh Ki-ria-têm. 6Alới chíl riap tê cũai Hô-rit ỡt tâng cóh Sêr, chơ alới rapuai toâq ntốq El Paran cheq ntốq aiq. 7Moâm ki, pỗn náq puo ki píh chu pỡ ntốq En Mit-pat (tỡ la Cadet). Alới chíl riap, chơ ĩt nheq cutễq cũai A-maléc. Cớp alới chíl riap cũai Amô-rit ỡt tâng ntốq Hasa-sôn Tamar.\n8Moâm ki, sỡng náq puo tễ vil Sadôm, Camô-rơ, At-ma, Sê-bô-im, cớp Bê-la toâq chíl cớp pỗn náq puo ỡt pỡ ntốq avúng Si-dim. 9Alới pỗn náq la Kê-trô-lamơ puo E-lam, Ti-dal puo Cô-im, Am-raphel puo Si-nar, cớp Ariac puo E-lasa. Pỗn náq chíl sỡng náq. 10Ỡt tâng avúng Si-dim, bữn sa‑ữi prúng noau ĩt siet yang tễ ki. Ngkíq puo Sadôm cớp puo Camô-rơ cỡt pê; alới lúh, chơ sapứl tâng prúng ki; ma máh cũai canŏ́h bữn vớt tễ ntốq ki, chơ lúh chu cóh. 11Ngkíq pỗn náq puo ki ĩt pốih nheq crơng crớu, dếh sana sanốc tễ vil Sadôm cớp Camô-rơ. 12Cớp alới cỗp dếh Lot, ramon Apram, yuaq tangái ki Lot ỡt tâng vil Sadôm. Cớp alới ĩt nheq máh crơng crớu án.\n13Ma bữn manoaq lúh vớt tễ ntốq rachíl ki, cớp pỡq atỡng Apram la cũai Hê-brơ tễ máh ranáq ki. Bo ki Apram ỡt cheq aluang toâr khong Mam-rê la cũai Amô-rit. Án bữn bar náq sễm ai, ramứh Et-côn cớp Anơ. Pái náq sễm ai nâi pruam muoi mứt cớp Apram. 14Tữ Apram sâng khoiq noau cỗp ramon án, ngkíq án dững alới ca táq ranáq yỗn án, dếh con acái alới ki hỡ, máh cũai ca khoiq rien tễ ngê rachíl; chơ nheq tữh alới pỡq rapuai loah puo ca cỗp ramon án. Tỗp Apram bữn pái culám muoi chít tacual náq. Alới rapuai puo ki toau toâq pỡ vil Dan. 15Ỡt ntốq ki Apram tampễq tỗp án. Toâq sadâu alới mut cachĩt tỗp pỗn náq puo ki. Moâm ki Apram mandễt tỗp ki clếc toâq pỡ vil Hô-ba ỡt coah angia pỡng vil Damac. 16Án bữn dũ loah máh crơng crớu alới ki ĩt tễ nhũang. Cớp án dững achu Lot ramon án tê. Cớp án pốh achu loah nheq cũai alới ki cỗp, bữn dếh mansễm hỡ.\nManchi-sadéc Câu Yỗn Apram\n17Moâm Apram chíl riap puo Kê-trô-lamơ cớp pái náq puo yớu puo ki, ngkíq puo cũai Sadôm pỡq ramóh án tâng avúng Saveh. (Avúng nâi noau dŏq la avúng Puo). 18Chơ Manchi-sadéc, puo vil Salem, toâq ramóh án, cớp án dững bễng cớp blŏ́ng. Manchi-sadéc la cũai tễng rit sang Yiang Sursĩ, la Yiang sốt clữi nheq tễ canŏ́h. 19Manchi-sadéc câu yỗn Apram neq: “Cứq sễq Yiang Sursĩ, la Yiang sốt clữi nheq tễ canŏ́h, án ca tễng paloŏng cớp cutễq, satốh ŏ́c bốn yỗn mới. 20Cóq hái khễn Yiang Sursĩ, la Yiang sốt clữi nheq tễ canŏ́h, án ca chuai mới yỗn bữn bán rêng cớp chíl riap pỗn náq puo ca rachíl mới.”\nMoâm Manchi-sadéc pai ngkíq, Apram yỗn Manchi-sadéc pún muoi chít tễ crơng án ĩt tễ pỗn náq puo ki.\n21Moâm ki, puo cũai Sadôm atỡng Apram neq: “Sễq mới yỗn chiau loah máh cũai proai cứq sâng, ma máh crơng crớu mới tíng ĩt.”\n22Ma Apram ta‑ỡi loah neq: “Cứq sễq arô ramứh Yiang Sursĩ, la Yiang sốt clữi nheq tễ canŏ́h, la Yiang ca tễng paloŏng cutễq, cớp cứq sễq ữq neq: 23Lứq pai muoi ntreh carsán tỡ la muoi ntreh cansái cỡp cadĩ, la cứq tỡ bữn ĩt tễ máh crơng mới. Cứq tỡ ễq; kếq mới pai cứq cỡt sốc bữn la cỗ tian mới. 24Sanua cứq ĩt ống crơng sana sâng yỗn tỗp tahan cứq cha. Ma pái náq yớu ca pruam chuai cứq, ki cứq yoc alới bữn pún tê. Ramứh alới pái náq la Anơ, Et-côn, cớp Mam-rê.”\n← Saráq Tễ Dâu 13\nSaráq Tễ Dâu 15 →


Samu-ễl Muoi 26 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nDavĩt Dŏq Dỡi Tamoong Puo Salơ Sĩa\n1Tỗp cũai vil Síp toâq ramóh puo Salơ tâng vil Ki-bĩah, cớp atỡng án neq: “Davĩt tooq tâng cóh Haki-la, cheq ntốq aiq cruang Yuda.”\n2Chơ Salơ dững tỗp tahan khễuq lứq pái ngin náq pỡq toâp chu ntốq aiq Síp, ễ chuaq Davĩt. 3Alới ỡt dỡ kễng rana pỡ cóh Haki-la, ma Davĩt noâng ỡt tâng ntốq aiq. Tữ án sâng noau pai puo Salơ toâq chuaq án sĩa, 4ngkíq án ớn máh cũai loŏh tutuaiq yỗn dáng raloaih puo Salơ toâq pỡ ntốq ki ma tỡ bữn. 5Chơ Davĩt pỡq chu ntốq puo Salơ ỡt dỡ. Án ramóh puo Salơ cớp Ap-nơ con samiang Nơ, la cũai sốt tahan Salơ pỡ ntốq ki. Tỗp alới bếq, cớp Salơ bếq tâng mpứng dĩ, ma tỗp tahan án bếq lavíng mpễr án.\n6Chơ Davĩt blớh Ahi-maléc tễ tỗp Hêt cớp Abi-sai a‑ễm samiang Yô-ap, (alới bar náq la con samiang niang Sê-ruya) neq: “Noau ễ pỡq cớp cứq chu ntốq Salơ ỡt?”\nAbi-sai ta‑ỡi: “Cứq pỡq!”\n7Sadâu ki, Davĩt cớp Abi-sai mut tâng ntốq puo Salơ ỡt. Alới ramóh Salơ bếq tâng mpứng dĩ, bữn coih chi-chít dŏq cheq plỡ án tâng cutễq. Ma Ap-nơ cớp máh tahan án, alới bếq lavíng mpễr án. 8Abi-sai pai chóq Davĩt neq: “Sadâu nâi Yiang Sursĩ chiau cũai par‑ũal anhia pỡ talang atĩ anhia. Sanua yỗn cứq ĩt coih án, chơ cứq choat án yỗn sarloâiq chu cutễq; choat muoi taláp la péq toâp, tỡ bữn túh cóq choat trỗ bar ễn.”\n9Ma Davĩt sưoq, cớp pai neq: “Chỗi cachĩt puo! Yiang Sursĩ ễ yỗn cũai roap tôt, khân án táq sâuq chóq puo Ncháu khoiq rưoh.”\n10Cớp Davĩt pai tữm ễn neq: “Cứq dáng raloaih lứq, nhơ tễ Yiang Sursĩ tamoong mantái níc, Ncháu lứq yỗn Salơ roap tôt, tam án cuchĩt cỗ nheq ngư tamoong, tỡ la cuchĩt cỗ tễ rachíl. 11Sễq Yiang Sursĩ catáng, chỗi yỗn cứq táq sâuq chóq cũai Yiang Sursĩ khoiq rưoh yỗn cỡt puo! Hái ĩt ống coih cớp aluoi dỡq án sâng, chơ hái pỡq!”\n12Ngkíq, Davĩt ĩt coih cớp aluoi dỡq cheq plỡ Salơ. Chơ án pỡq, ma tỡ bữn noau tamỡ cớp dáng tễ ranáq nâi. Tỗp tahan dũ náq bếq langêt, yuaq Yiang Sursĩ táq yỗn dũ náq alới bếq.\n13Chơ Davĩt pỡq luat parchon cóh, pỡq chu dũal cóh canŏ́h ễn; chơ án pỡq tayứng bân ntốq dáng-radáng cớp ntốq Salơ ỡt. 14Án arô chóq tahan Salơ cớp chóq Ap-nơ con samiang Nơ neq: “Ap-nơ ơi! Mới sâng sưong cứq tỡ?”\nAp-nơ blớh: “Noau láh arô cứq? Nŏ́q án clŏ́q lứq amoaih puo Salơ yỗn tamỡ?”\n15Davĩt ta‑ỡi: “Ap-nơ ơi! Mới la cũai sốt tâng tỗp I-sarel tỡ? Nŏ́q mới tỡ bữn curiaq puo mới? Yuaq mbỡiq sanua toâp bữn noau mut ễ cachĩt puo mới. 16Ap-nơ, mới táq nneq la tỡ pĩeiq! Cứq sễq thễ dũan nhơ ramứh Yiang Sursĩ ca tamoong mantái níc neq: Pĩeiq lứq tỗp anhia cóq cuchĩt, yuaq anhia tỡ bữn curiaq cũai Yiang Sursĩ khoiq rưoh yỗn cỡt puo. Nhêng chu tíh! Nléq coih cớp aluoi dỡq puo, ca khoiq achúh dŏq yáng plỡ puo?”\n17Salơ sacoal samữong Davĩt, chơ án pai neq: “Davĩt, con cứq ơi! Anhia tỡ?”\nDavĩt ta‑ỡi neq: “Ơq, cứq con!”\n18Cớp Davĩt pai ễn neq: “Nŏ́q anhia rapuai ễ cachĩt níc hếq, la cũai táq ranáq anhia? Ntrớu hếq táq lôih? Hếq táq lôih ntrớu noâq tễ phễp rit hái? 19Puo ơi! Sễq anhia tamứng hếq pai voai. Khân Yiang Sursĩ yỗn anhia chíl hếq, hếq sễq Ncháu roap crơng chiau sang. Ma khân cỡt cũai carchúc sâng, sễq Yiang Sursĩ pupap alới. Yuaq alới tuih hếq yỗn loŏh tễ tâm cutễq Yiang Sursĩ khoiq chiau yỗn cỡt mun, cớp táq yỗn hếq cỡt samoât cũai táq ranáq yiang canŏ́h. 20Yuaq ngkíq, chỗi yỗn cứq cuchĩt tâng cutễq cruang canŏ́h yơng tễ ntốq Yiang Sursĩ ỡt. Cỗ nŏ́q puo cũai I-sarel ma chuaq ễ cachĩt níc hếq, la cũai cacớt ĩn mpái? Cỗ nŏ́q anhia rapuai hếq ariang rapuai chớm tâng arưih?”\n21Chơ Salơ pai neq: “Davĩt, con ơi! Hếq khoiq táq lôih chơ. Sễq anhia chu cớp hếq. Chumát hếq tỡ bữn táq anhia noâng, yuaq tâng sadâu nâi anhia khoiq dŏq dỡi tamoong hếq. Hếq la cũai sacũl, cớp táq ranáq sâuq lứq.”\n22Davĩt pai loah neq: “Puo hếq ơi! Coih anhia ỡt pỡ nâi! Anhia ớn muoi noaq samiang póng chỗn ĩt. 23Yiang Sursĩ lứq yỗn cóng pỡ cũai tanoang tapứng cớp sabớng o. Tangái nâi, Yiang Sursĩ khoiq chiau anhia pỡ talang atĩ hếq. Ma hếq tỡ bữn táq ntrớu anhia, la cũai Yiang Sursĩ khoiq rưoh yỗn cỡt puo. 24Dỡi tamoong anhia bữn kia lứq choâng moat hếq. Sễq yỗn dỡi tamoong hếq bữn kia machớng ki tê choâng moat Yiang Sursĩ. Cớp sễq yỗn hếq bữn vớt tễ dũ ramứh túh coat.”\n25Puo Salơ pai chóq Davĩt neq: “Con ơi! Sễq Yiang Sursĩ satốh ŏ́c bốn puan yỗn anhia! Anhia lứq bữn táq moâm dũ ranáq anhia yoc ễ táq.”\nChơ Davĩt pỡq tam pahỡm án yoc ễ pỡq, ma puo Salơ píh chu loah pỡ dống án.\n← Samu-ễl Muoi 25\nSamu-ễl Muoi 27 →


Loŏh Tễ Ê-yip-tô 37 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nTáq Hĩp Parnai Parkhán\n1Be-salen táq Hĩp Parnai Parkhán toâq aluang a-casia, cuti bar coat tadĩ, la‑a muoi coat tadĩ, cớp sarỡih muoi coat tadĩ.⚓ 2Tâng clống cớp yáng tiah hĩp án blom toâq yễng muoi chít, cớp táq racoam hĩp ki toâq yễng tê. 3Án tooc pỗn lám cutũr toâq yễng cớp atớt tâng pỗn ntốq ayững hĩp ki, muoi coah bar lám cutũr dŏq ien crang. 4Án táq bar ntreh cantrang toâq aluang a-casia, cớp blom toâq yễng. 5Án taróc cantrang ki tâng bar coah cutũr hĩp dŏq crang. 6Án táq cantứp hĩp toâq yễng muoi chít, cuti bar coat tadĩ, la‑a muoi coat tadĩ.⚓ 7Án tooc yễng táq bar lám chê-rup, 8cớp bar lám chê-rup chóq tâng bar pứp hĩp ki, táq yỗn chê-rup cỡt muoi sâiq cớp cantứp hĩp. 9Bar lám chê-rup ki ỡt rato moat cớp paliang khlap yỗn cadớp cantứp hĩp.\n10Be-salen táq muoi lám cachơng toâq aluang a-casia, cuti bar coat, la‑a muoi coat, cớp sarỡih muoi coat tadĩ. 11Án blom cachơng ki toâq yễng muoi chít, cớp táq racoam cachơng ki toâq yễng tê. 12Án táq paning toâq yễng sarỡih máh cứm pỗn chũop nheq cachơng, cớp táq racoam yễng tâng paning ki hỡ. 13Án táq pỗn lám carvang yễng cớp chóq carvang tâng pỗn nhoq bân ayững cachơng dŏq crang. 14Carvang ki ratớt cheq racoam dŏq taróc chóq bar ntreh cantrang dŏq khễ crang. 15Án táq bar ntreh cantrang toâq aluang a-casia, cớp blom toâq yễng. 16Máh crơng radỡng dŏq tâc toâq chiau sang blŏ́ng nho yỗn Yiang Sursĩ la neq: Tangan savan cớp tangan chễn, dếh khang cớt cớp cuban hỡ. Nheq tữh crơng nâi án táq toâq yễng muoi chít.\nTáq Rông Chớp Tớu\n17Be-salen táq muoi lám rông khễ dŏq máh chớp tớu toâq yễng muoi chít. Án tooc ayững cớp tỗ rông ki, dếh rup piar rabỗn cớp paliang. Ma nheq ramứh ki án táq cỡt muoi sâiq sâng.\n18Rông ki bữn tapoât tŏ́ng, muoi coah pái tŏ́ng. 19Dũ lám tŏ́ng bữn pái lám rup piar noau dŏq al-mon, dếh rabỗn cớp paliang. 20Tâng tỗ rông ki bữn pỗn rup piar al-mon, dếh rabỗn cớp paliang. 21Bữn muoi rabỗn ỡt pưn dũ cáp tŏ́ng. 22Máh rabỗn cớp tŏ́ng cớp tỗ rông, án tooc toâq yễng muoi chít, yỗn cỡt muoi sâiq. 23Án táq tapul lám chớp tớu dŏq tâng rông ki. Cớp án táq tangcáp takĩap ruaiq chớp tớu, cớp tapuang tadỡng raloiq ruaiq tớu. 24Nheq máh ramứh ki án táq toâq pái chít la sỡng ki-lô yễng muoi chít.\nTáq Muoi Lám Prông Dŏq Tacât Crơng Phuom\n25Be-salen táq prông sang toâq aluang a-casia dŏq tacât crơng phuom. Dũ coah prông ki án táq cuti muoi coat, sarỡih bar coat. Tâng pỗn nhoq prông ki án táq rup tacoi, cớp án táq rup tacoi ki cỡt muoi sâiq cớp prông. 26Án blom prông ki toâq yễng muoi chít tâng pỡng cớp tâng pỗn coah, dếh tâng rup tacoi hỡ. Cớp chũop prông án táq racoam toâq yễng. 27Án táq pỗn lám carvang, cớp chóq carvang ki tâng bar coah yáng pưn racoam, dŏq taróc cantrang ien crang. 28Án táq cantrang ki toâq aluang a-casia, cớp blom toâq yễng.\nTáq Dỡq Nsễng Miar Cớp Crơng Phuom\n29Be-salen talốc dỡq nsễng miar, cớp crơng phuom ĩn cũai chiang dốq talốc dỡq phuom.\n← Loŏh Tễ Ê-yip-tô 36\nLoŏh Tễ Ê-yip-tô 38 →


Pali Panha 6 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nSantoiq Catoaih Cũai Sacũl\n1Con cứq ơi! Mới khoiq parkhán ễ tu tang cũai canŏ́h tỡ? Cớp mới khoiq yỗn tếc dŏq culáh tu tang tỡ? 2Cŏh lơ noau cỗp mới cỗ tian tễ santoiq mới bữm; chơ mới chuat tâng rabang la cỗ tễ santoiq mới parkhán. 3Con cứq ơi! Khân ngkíq, mới ỡt tâng talang atĩ cũai ki chơ. Nâi la ranáq mới têq loŏh tễ ŏ́c ki: Cóq mới pỡq ramóh cũai ki chái, cớp sễq án acláh mới. 4Mới chỗi bếq yũah; chỗi canhĩt moat yũah. 5Cóq mới curál yỗn raplũot tễ rabang ki, táq ariang chớm tỡ la yỡt racláh tễ rabang cũai niei prian.\nSantoiq Catoaih Cũai Aloah\n6Cũai aloah ơi! O lứq mới rien tễ samũiq, chơ tutuaiq yỗn cỡt rangoaiq. 7Samũiq ŏ́q niei ayông, ŏ́q arieih, ŏ́q án ca sốt ndỡm; 8ma catữ phũac án parỗm pachứm dŏq sana toâq catữ sangễt. 9Cũai aloah ơi! Noâng dũn maléq mới bếq anũa níc? Bo léq nŏ́q mới tamỡ? 10Mới pai neq: “Cứq ễ bếq anoang ngkĩng mahỗi sâng; cứq curốq atĩ bếq rlu mahúiq voai.”\n11Ma bo mới bếq, ŏ́c cadĩt toâq pỡ mới samoât muoi noaq cũai toâq rapốn.\n12Máh cũai hũat cớp cũai loâi, alới mác lứq táq ntỡng lauq. 13Alới cunhĩu moat, avứt ayững tỡ la sadoi chu nâi chu ki; khân mới hữm ngkíq, ki la tếc án ễ phếq mới. 14Alới aloŏh moang ngê sâuq tễ mứt alới dŏq táq ranáq sasrúc tâng dũ ntốq. 15Cỗ ngkíq, ŏ́c túh coat santar sâng toâq pỡ alới, cớp alới cỡt cuchĩt pứt.\n16Bữn tapul ramứh Yiang Sursĩ kêt cớp án tỡ ễq hữm, la neq: 17Moat dốq culiau cũai canŏ́h; lieih dốq loai santoiq lauq; atĩ dốq cachĩt cũai tỡ bữn táq lôih ntrớu; 18mứt dốq aloŏh ngê tỡ o; ayững tál lúh ễ táq ranáq sâuq; 19cũai dốq cauq apớt cũai canŏ́h cớp sasrúc sễm ai.\nCatoaih Tễ Ranáq Cooc Noau\n20Con cứq ơi! Cóq mới táq puai santoiq mpoaq mới patâp; chỗi khlĩr máh ŏ́c mpiq mới atỡng. 21Cóq mới yống níc máh santoiq alới patâp, cớp cayớm dŏq níc tâng mứt mới. 22Bo mới pỡq tâng rana, santoiq alới catoaih têq ayông mới; bo mới bếq, santoiq ki têq kĩaq mới; toâq mới tamỡ, máh santoiq ki têq anhoac mới. 23Ŏ́c alới patâp aclaq poang tâng rana mới pỡq; santoiq alới tĩeih atỡng yỗn mới dáng táq pỡq tâng dỡi tamoong mới. 24Máh santoiq ki têq rabán mới yỗn vớt tễ mansễm táq ranáq sâuq, cớp tễ santoiq lacuoi noau dốq phếq thũ samiang canŏ́h. 25Chỗi yỗn ŏ́c raháp mansễm ki radững mứt pahỡm mới; chỗi yỗn carbéh moat án cỡt rabang cuoiq mới. 26Mansễm chếq tỗ táq yỗn mới cỡt cadĩt. Ma khân mới bếq cớp lacuoi noau, ŏ́c ki la mới chống palỗ miat dỡi tamoong mới.\n27Têq noau ĩt rahững ũih, chơ chóq dŏq tâng apơm, ma au án tỡ bữn cat tỡ? 28Têq noau tĩn tâng rahững ũih, ma ayững tỡ bữn paldóng tỡ? 29Cũai aléq bếq cớp lacuoi cũai canŏ́h, án lứq cỡt ariang ki tê. Cũai aléq táq ngkíq, án roap ŏ́c bap ntâng lứq. 30Máh cũai tỡ bữn kêt cũai tutuoiq cỗ án panhieih;⚓ 31ma khân noau bữn cỗp án, ki án cóq tu tapul trỗ, tam án cóq pứt dũ ramứh án bữn. 32Samiang aléq ma cooc lacuoi noau, ki án cỡt ariang pai án ŏ́q sarnớm; cớp án chống pupứt bữm dỡi tamoong án. 33Chớc án lứq cỡt ralíh, cớp noau lứq toân catũng án; chơ án cỡt casiet níc. 34Cayac mansễm ki cỡt nsóq lứq cỗ án kiar lacuoi án; ngkíq yuaq án carláh dỡq tỡ bữn sarũiq táq aléq noâng. 35Án tỡ bữn ĩt práq noau chỡng mứt pahỡm án, tỡ la roap crơng mpon sa‑ữi máh léq, yuaq máh crơng ki tỡ têq táq yỗn mứt án pứt nsóq.\n← Pali Panha 5\nPali Panha 7 →


Ê-sakiel 31 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nCóng Puo Ê-yip-tô Cớp Cũai Proai Án\n1Tangái muoi, casâi pái, khoiq muoi chít la muoi cumo vớt noau cỗp dững tỗp hếq pỡ cruang Ba-bulôn, Yiang Sursĩ atỡng cứq neq: 2“Con cũai ơi! Cóq mới atỡng puo Ê-yip-tô cớp cũai proai án neq: Anhia bữn chớc toâr lứq! Ntrớu têq tarlĩ yỗn li cớp anhia? 3Anhia la samoât cruang Asi-ria, cớp samoât aluang sê-da tâng cóh Lê-banôn. Aluang ki bữn abễng sacúi-sakiei, táq yỗn sarưp óc; aluang ki sarỡih hỡn tễ máh aluang canŏ́h.⚓ 4Bữn dỡq mec yarũ dŏq amia aluang nâi yỗn cỡt toâr; cớp bữn dỡq tũm hỡ dŏq amia máh aluang tâng sarứng. 5Aluang ki sarỡih luat nheq tễ aluang canŏ́h, yuaq bữn dũ dỡq amia án. Abễng án toâr cớp pũ. 6Dũ ramứh chớm toâq táq sóh tâng máh abễng aluang ki. Máh charán cruang roah con nhưp nỡm aluang ki. Cớp máh cruang tâng cốc cutễq nâi toâq ỡt rlu tâng óc aluang ki. 7Án cỡt nỡm aluang nêuq o lứq, cớp sarỡih, dếh bữn máh abễng cuti hỡ. Rêh án chũt yarũ tâng cutễq, la ntốq bữn dỡq hoi tỡ nai ta-ŏh. 8Tâng nưong Yiang Sursĩ tỡ bữn nỡm sê-da aléq ma li cớp aluang ki; tỡ bữn nỡm sango aléq bữn abễng cuti samoât aluang nâi; cớp tỡ bữn nỡm sari léq bữn abễng acong samoât nâi, dếh máh nỡm aluang tâng nưong Yiang Sursĩ la tỡ bữn o li cớp nỡm aluang nâi. 9Cứq khoiq táq yỗn án o lứq, dếh bữn sa‑ữi abễng dáh; dũ nỡm tâng nưong Ê-dên, la nưong Yiang Sursĩ, cỡt sa‑on tễ aluang ki.\n10“Yuaq ngkíq, cứq Yiang Sursĩ Ncháu Nheq Tữh Cũai pai neq: Cỗ án sarỡih cớp cỗiq án toâq ramứl, cớp cỗ án ỗt tễ án sarỡih, 11ngkíq cứq calỡih táh aluang ki cớp chiau án pỡ talang atĩ muoi noaq cũai sốt tâng cruang canŏ́h. Sốt ki ễ táq chóq aluang ki puai loah ŏ́c loâi aluang ki khoiq táq. 12Máh cũai tachoât tễ cruang canŏ́h ễ tamư táh chíq án. Abễng acong án dũ ntreh ễ satooh chu dũ plỡ cóh cớp dũ avúng tâng cruang ki. Nheq tữh cruang cũai ca ỡt nhưp óc án, ễ dễq nheq chu canŏ́h. 13Tỗp chớm ễ toâq póc tâng máh abễng ki, ma abễng ki khoiq satooh, cớp máh charán cruang ễ toâq tĩn abễng ki. 14Cứq táq ngkíq la cỗ cứq tỡ ễq nỡm aluang aléq ỡt kễng dỡq yỗn cỡt sarỡih luat ngư, tỡ la yỗn cỗiq án sarỡih toâq ramứl. Dũ nỡm aluang cóq cuchĩt machớng cũai cóq cuchĩt tê. Chơ máh nỡm aluang ki cóq sễng chu ntốq cũai cuchĩt ỡt machớng cớp cũai tê.”\n15Yiang Sursĩ Ncháu Nheq Tữh Cũai pai neq: “Tâng tangái nỡm aluang ki sễng chu ntốq cũai cuchĩt ỡt, cứq ễ táq yỗn máh dỡq hoi tâng pưn cutễq calứp án, dŏq táq tếc tanúh. Cứq ễ táq yỗn máh ahỗr dỡq tỡ bữn hoi noâng, yuaq nỡm aluang ki khoiq cuchĩt. Ngkíq yuaq cứq dững ŏ́c canám atoâq pỡ cóh Lê-banôn, cớp táq yỗn máh aluang tâng sarứng cỡt sangot khỗ. 16Tữ aluang ki dớm, cứq táq yỗn án sễng chu ntốq máh cũai cuchĩt ỡt. Chơ dũ cruang tâng cốc cutễq nâi cỡt cacưt cỗ tễ sưong án dớm. Nheq tữh nỡm aluang tâng nưong Ê-dên cớp nheq tữh aluang ca bữn sa‑ữi dỡq tâng cóh Lê-banôn, máh aluang ki sâng bũi lứq yuaq aluang toâr ki khoiq dớm chơ. 17Máh yớu ratoi cớp aluang toâr ki, cớp alới ca ỡt nhưp óc án, ki cuchĩt nheq tê, cớp sễng chu ntốq cũai cuchĩt ỡt, machớng aluang toâr ki tê cớp máh cũai noau khoiq tráh cachĩt toâq dau.\n18“Nỡm aluang toâr ki la sacâm tễ puo Ê-yip-tô cớp máh cũai proai án. Lứq tỡ bữn nỡm aluang aléq tâng nưong Ê-dên mŏ sarỡih cớp sữp ariang aluang ki. Ma sanua, máh nỡm aluang tâng nưong Ê-dên sễng chu ntốq cũai cuchĩt ỡt parnơi cớp cũai tỡ bữn sang Yiang Sursĩ, cớp cũai noau cachĩt tâng ntốq rachíl. Cứq Yiang Sursĩ Ncháu Nheq Tữh Cũai pai máh santoiq nâi.”\n← Ê-sakiel 30\nÊ-sakiel 32 →


Samu-ễl Bar 11 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nDavĩt Cớp Niang Bat-si-ba\n1Toâq catữ aluang lacứp loah sala, cỡt ngư máh puo dốq loŏh rachíl. Davĩt ớn Yô-ap cớp tỗp sốt tahan án, dếh máh tahan I-sarel yỗn loŏh rachíl. Tỗp alới chíl riap tỗp Amôn, cớp alới crŏ́q lavíng nheq vil Raba. Ma Davĩt noâng ỡt tâng vil Yaru-salem.\n2Bữn muoi tangái, toâq tabữ, Davĩt tamỡ tễ bếq, chơ chỗn tâng mpuol dống tapín. Bo án tayáh pỡq chu, án tapoang chu dống canŏ́h, chơ án hữm muoi noaq mansễm ntôm mpơi dỡq. Mansễm ki thán riang o lứq. 3Davĩt ớn cũai pỡq blớh salĩq mansễm ki la noau. Chơ án dáng mansễm ki ramứh Bat-si-ba con E-liam, lacuoi Uria tễ tỗp Hêt. 4Davĩt ớn cũai pỡq coâiq niang ki. Chơ alới dững niang toâq ramóh án, cớp án bếq parnơi cớp niang. (Niang mbỡiq sambráh puai rit, vớt toâq prêng.) Moâm ki niang píh chu loah pỡ dống án. 5Dũn tễ ki, Bat-si-ba dáng án khoiq ỡt mumiaq. Chơ án atỡng yỗn Davĩt dáng.\n6Davĩt cơiq santoiq yỗn Yô-ap neq: “Mới ớn Uria tễ tỗp Hêt toâq ramóh cứq.”\nNgkíq Yô-ap ớn Uria pỡq ramóh Davĩt. 7Tữ Uria toâq, Davĩt blớh án tễ Yô-ap, tễ tỗp tahan, cớp tễ ranáq rachíl, o ma tỡ bữn. 8Chơ Davĩt pai chóq Uria neq: “Mới píh chu pỡ dống mới, chơ ỡt rlu voai.”\nNgkíq Uria loŏh tễ án. Davĩt ĩt crơng mpon, chơ án ớn noau pỡq asuoi pỡ dống Uria. 9Ma Uria tỡ bữn chu bếq pỡ dống án; án bếq cớp tỗp tahan kĩaq dống puo bân ngoah toong dống toâr Davĩt ỡt. 10Toâq Davĩt dáng Uria tỡ bữn chu bếq pỡ dống án, Davĩt blớh án: “Mới mbỡiq toâq tễ cadỡp, pĩeiq tỡ? Cỗ nŏ́q mới tỡ bữn chu bếq pỡ dống mới bữm?”\n11Uria ta‑ỡi: “Tỗp tahan I-sarel cớp tahan Yuda ỡt tâng ntốq rachíl, dếh Hĩp Parnai Parkhán la parnơi cớp alới tê. Yô-ap, cũai sốt hếq cớp máh sốt tahan canŏ́h, ỡt yáng tiah vil. Nŏ́q rơi hếq píh chu pỡ dống, cha nguaiq, cớp bếq nứng lacuoi hếq? Hếq sễq thễ dũan samoât lứq, hếq tỡ ễq táq ngkíq.”\n12Chơ Davĩt pai neq: “Khân ngkíq, tangái nâi mới ỡt rlu tâng ntốq nâi voai. Parnỡ cứq ớn mới pỡq loah chu ntốq rachíl.”\nNgkíq Uria ỡt rlu tâng vil Yaru-salem tangái ki cớp tangái parnỡ ễn. 13Davĩt mơi án toâq cha dỗi, cớp yỗn án nguaiq blŏ́ng yỗn bũl. Ma sadâu ki Uria pỡq bếq cớp tahan kĩaq dống puo sĩa; án tỡ bữn chu bếq pỡ dống án.\n14Toâq poang tarưp parnỡ, Davĩt chĩc choâiq thỡ cơiq yỗn Yô-ap. Án ớn Uria dững choâiq ki yỗn Yô-ap. 15Tâng thỡ ki chĩc neq: “Mới ớn Uria pỡq bân ntốq rachíl toâr lứq; chơ mới dững tahan carlũn aloŏh, cớp táh Uria yỗn noau cachĩt chíq án.”\n16Bo Yô-ap ntôm kĩaq lavíng vil, án ớn Uria pỡq rachíl bân ntốq án dáng tahan cũai par‑ũal bữn bán rêng cớp clŏ́q lứq. 17Toâq máh tahan cũai par‑ũal loŏh tễ vil chíl tỗp tahan Yô-ap, alới cachĩt máh cũai sốt tahan Davĩt, dếh Uria tễ tỗp Hêt.\n18Yô-ap ớn tahan pỡq atỡng puo Davĩt tễ máh ranáq rachíl. 19Cớp án catoaih cũai dững parnai pau ki neq: “Toâq moâm mới atỡng puo, 20cŏh lơ án nhôp cớp blớh mới neq: ‘Nŏ́q anhia mut chíl cheq lứq vil? Nŏ́q anhia tỡ bữn chanchớm alới ễ pán saráh tễ pỡng viang vil chóq anhia? 21Tỗp anhia sanhữ ma tỡ bữn, tễ noau cachĩt Abi-maléc con samiang Kê-dien. Tâng vil Thi-bet bữn muoi noaq mansễm apŏ́ng tamáu cliet bỗt asễng tễ viang vil chóq Abi-maléc, chơ án cuchĩt. Cỗ nŏ́q anhia mut cheq lứq viang vil?’ Khân puo blớh ngkíq, cóq mới atỡng án neq: ‘Uria tễ tỗp Hêt ca táq ranáq puo khoiq cuchĩt tê.’”\n22Chơ tahan dững parnai pỡq atỡng Davĩt santoiq Yô-ap khoiq patâp án. 23Án pai neq: “Tỗp tahan cũai par‑ũal sa‑ữi hỡn tễ tỗp hếq, cớp alới loŏh chíl hếq yáng tiah vil. Ma hếq rapuai alới toau toâq ngoah toong viang vil. 24Chơ tahan alới pán tamĩang tễ pỡng viang vil chóq hếq, ma bữn bar pái náq tahan anhia cuchĩt, dếh Uria tễ tỗp Hêt, án ca táq ranáq anhia, la cuchĩt tê.”\n25Davĩt pai chóq tahan dững parnai ki neq: “Pỡq chu! Cớp aliam Yô-ap chỗi yỗn án ngua ntrớu; yuaq tỡ bữn cũai aléq têq dáng án cuchĩt tâng ntốq rachíl ma tỡ bữn. Mới atỡng án mut chíl palứq vil ki, cớp cheng ĩt.”\n26Tữ niang Bat-si-ba sâng noau pai cayac án khoiq cuchĩt chơ, ngkíq án tanúh. 27Toâq moâm án tanúh, Davĩt ớn cũai pỡq coâiq Bat-si-ba yỗn mut ỡt tâng dống án. Bat-si-ba cỡt lacuoi án, cớp canỡt muoi lám con samiang. Ma Yiang Sursĩ tỡ bữn bũi tễ ranáq Davĩt khoiq táq ki.\n← Samu-ễl Bar 10\nSamu-ễl Bar 12 →


So Sánh Bản Dịch: Santoiq Cuclỗiq 4 - Kinh Thánh Online\n1Dớt lứq, nŏ́q yễng báiq blưoq-blưoq cỡt múc chíq,cớp tamáu tễ Dống Sang Toâr cỡt pacháh caldáih poân rana.\n2Tễ nhũang noau nhêng chu tỗp tatoam vil Si-ôn cỡt samoât yễng,ma sanua noau nhêng chu alới cỡt samoât adéh cutễq sâng.\n3Acho arưih dáng bán curiaq con án,ma máh cũai cứq tỡ dáng pasếq loâng con alới, cỡt samoât ntruoi dadieu.\n4Alới táh máh con cacớt alới yỗn panhieih khlac toau cuchĩt;máh carnễn pỡq susễq ma tỡ bữn noau yỗn alới ntrớu.\n5Máh cũai dốq cha sana ễm tễ nhũang,sanua alới cuchĩt khlac radốc racơng tâng rana.Máh cũai dốq tâc cha thrưong tễ nhũang,sanua alới chuaq sana cha tâng ntốq bốq crơng noau táh.\n6Cỗ tian máh cũai proai cứq táq lôih, ngkíq yuaq alới roap tôt ntâng hỡn tễ vil Sadôm,la vil ca Yiang Sursĩ pupứt muoi taláp sâng, cớp tỡ bữn noau têq rachuai án.\n7Bo ki máh cũai arieih hái la bráh hỡn tễ prễl príl,cớp cloc clữi tễ dỡq tóh.Tỗp alới bán rêng lứq,cớp roâp riang alới cusâu ariang tamáu moat.\n8Sanua, alới pỡq tâng rana ma tỡ bữn noau sacoal alới;roâp riang alới cũm ngôt samoât cũai cuchĩt;ngcâr alới sangot khỗ samoât sarloc aluang,cớp alới oiq rakhuoc hữm ống nghang sâng.\n9Máh cũai khoiq cuchĩt tâng ntốq rachíl,alới o hỡn tễ cũai cuchĩt khlac, alới ca cuchĩt yũt cỗ ŏ́q sana cha.\n10Máh ranáq cuchĩt pứt toâq pỡ cũai cứq la crứn ngcŏh;máh mansễm ca ayooq con cayac, alới khoiq ớp cha con bữm.\n11Yiang Sursĩ atoâq ranáq cuchĩt pứt ntâng luat ngư,cỡt samoât pla ũih chŏ́ng tarŏ́h cóh Si-ôn toau cat lacốiq nheq.\n12Máh cũai puo cớp máh cũai proai cruang canŏ́h, alới tỡ bữn chanchớm thángpai bữn cũai toâq phaq talốh ngoah toong viang vil Yaru-salem.\n13Ma ranáq nâi toâq la cỗ tian cũai tang bỗq Yiang Sursĩ tâng vil Yaru-salem táq lôih,cớp cỗ tian tỗp tễng rit sang tâng vil ki táq ranáq sâuq;alới táq yỗn aham cũai tanoang o loŏh tâng mpứng dĩ vil.\n14Máh cũai sốt tâng vil ki pỡq toah-toah tơ-tơ tâng máh rana,cỡt samoât cũai moat sũt tayáh pỡq;tampâc alới nhơp tớt moang aham cũai toau tỡ bữn noau khớn satoaq.\n15Máh cũai proai cu‑ỗi chóq alới neq: “Dễq yơng tễ hếq!Anhia la cũai nhơp lứq! Chỗi yống satoaq hếq!”Yuaq ngkíq, alới pỡq cucuang tứng-tooc tễ cruang nâi chu cruang ki,ma tỡ bữn noau roap chỗm alới.\n16Yuaq Yiang Sursĩ toâp táq yỗn tỗp alới cỡt pláh parsáng-parsaiq;Ncháu tỡ bữn ramíng noâng tễ tỗp alới;Ncháu tỡ bữn noap máh cũai tễng rit sang cớp máh cũai sốt.\n17Tỗp hái tapoang toau cỡt lakéh,ma tỡ hữm noau toâq rachuai ntrớu;tỗp hái ỡt ngcuang cruang canŏ́h toâq rachuai, ma tỡ hữm noau toâq.\n18Bữn moang cũai par‑ũal ỡt câp nhêng dũ rayáh hái pỡq tâng máh rana;casâi cumo dỡi hái cỡt cakéh la‑ữt,cớp tangái parsốt khoiq toâq pỡ hái chơ.\n19Cũai rapuai hái, toâq chái lứq,cỡt samoât calang crức pâr pachớt chu hái.Alới sễng tễ cuar cóh,cớp hái santar sâng toâq alới cỗp hái tâng ntốq aiq.\n20Alới cỗp puo Yiang Sursĩ khoiq rưoh, án ca cỡt samoât rangứh hái;la cũai ca hái sa‑âm têq bán curiaq hái tễ máh cũai ễ toâq talốh pupứt.\n21Âu! Anhia tỗp Ê-dôm cớp tỗp Usơ tíng cacháng ayê hếq,mŏ ŏ́c rúng pứt lứq ễ toâq pỡ anhia machớng ki tê.Tỗp anhia lứq ỡt mu rariat, chơ tayáh sarín sarêu,cớp cỡt casiet machớng hếq tê.\n22Máh cũai tâng cóh Si-ôn khoiq roap tôt chơ tễ ranáq lôih alới khoiq táq;chumát Yiang Sursĩ tỡ bữn yỗn hái cỡt cũai tũ noâng.Tỗp Ê-dôm ơi! Ncháu ễ yỗn anhia ễn roap tôt.Ncháu ễ apáh máh ŏ́c sâuq anhia khoiq táq chóq hếq.


Ngih Proai 32 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nTỗp Alới Ca Ỡt Yáng Angia Mandang Loŏh Choâng Crỗng Yôr-dan\n1Tỗp Ruben cớp tỗp Cát bữn charán sa‑ữi lứq. Toâq alới hữm cruang cutễq Yasơ cớp Ki-liat têq yỗn alới bán máh charán, 2ngkíq tỗp alới pỡq ramóh Môi-se, E-lia-sơ la cũai tễng rit sang, dếh cũai sốt máh cũai proai I-sarel. Chơ alới atỡng neq: 3“Máh vil A-tarôt, Di-bôn, Yasơ, Nim-ra, Hê-sabôn, E-lia-le, Sê-bam, Ni-bô, cớp Bien, 4máh ntốq nâi Yiang Sursĩ yỗn cũai I-sarel chíl riap chơ. Ntốq nâi la o yỗn têq bán máh charán, cớp tỗp hếq bữn sa‑ữi charán. 5Sễq anhia yỗn máh ntốq nâi cỡt cruang cutễq tỗp hếq, cớp chỗi yỗn tỗp hếq yang crỗng Yôr-dan táq dống yáng tooh ki.”\n6Môi-se blớh loah tỗp alới neq: “Nŏ́q tỗp anhia yoc ễ tacu níc nâi tỡ, bo sễm ai anhia loŏh pỡq rachíl? 7Cỗ nŏ́q tỗp anhia táq yỗn cũai proai I-sarel pê pahỡm, chơ tỡ ễq yang noâng crỗng Yôr-dan, la ntốq Yiang Sursĩ khoiq par‑ữq ễ yỗn tỗp alới chơ? 8Bo ỡt tâng cruang Cadet Barnia, cứq ớn máh mpoaq anhia pỡq tutuaiq nhêng cruang cutễq ki, ma tỗp alới táq machớng tỗp anhia tê. 9Alới pỡq toâq pỡ avúng Et-côn, chơ alới tapoang nhêng cớp hữm nheq máh cruang cutễq ki. Ma alới píh chu loah cớp táq ntỡng prưt ễq yỗn cũai proai sâng ngcŏh, chơ tỡ khớn mut chu cruang cutễq Yiang Sursĩ khoiq chiau yỗn tỗp alới. 10Tâng tangái ki toâp Yiang Sursĩ sâng cutâu lứq, cớp án thễ dũan pai neq: 11‘Cứq sễq thễ dũan chóq alới ki neq: Cỗ tỗp alới tỡ bữn tanoang tapứng chóq cứq, tỡ bữn cũai samiang aléq tâng tỗp ca loŏh tễ cruang Ê-yip-tô, noap tễ bar chít cumo achỗn, ma têq mut chu cruang cutễq cứq khoiq par‑ữq yỗn A-praham, I-sac, cớp Yacốp.’ 12Ranáq nâi dŏq atỡng yỗn nheq tữh cũai dáng ống Calep con samiang Yê-phunê tễ tỗp Kê-ni-sit, cớp Yô-sũa con samiang Nun, ống alới sâng táq tanoang o chóq Yiang Sursĩ. 13Yiang Sursĩ sâng cutâu lứq chóq tỗp I-sarel; chơ án táq yỗn alới pỡq viel atứng atooc tâng ntốq aiq nheq pỗn chít cumo toau cuchĩt nheq máh dỡi cũai táq lôih chóq Yiang Sursĩ. 14Ma sanua nâi tỗp anhia ntôm ễ táq machớng achúc achiac anhia tê. Cũai thrap tamái nâi táq níc ranáq sâuq sâng choâng moat Yiang Sursĩ. Ngkíq, Yiang Sursĩ sâng cutâu mứt chóq cũai I-sarel sĩa. 15Khân anhia tỗp Ruben cớp tỗp Cát ma tỡ bữn táq puai máh parnai Yiang Sursĩ khoiq atỡng, ki án táh yỗn tỗp nâi ỡt tâng ntốq aiq trỗ bar ễn, cớp anhia lứq roap panôiq toâq cũai I-sarel cỡt ralốh.”\n16Chơ tỗp alới mut cheq Môi-se cớp pai neq: “Nhũang lứq, tỗp hếq sễq táq cantruang toâq tamáu dŏq caruang máh charán cữu, cớp táq viang khâm lavíng vil dŏq curiaq con lacuoi hếq. 17Moâm ki tỗp hếq pruam pỡq cớp máh tỗp I-sarel canŏ́h; hếq ễ mut chíl toau bữn cruang cutễq yỗn tỗp alới. Ma bo ki máh con lacuoi hếq bữn ỡt coah nâi tâng vil bữn viang khâm lứq. Chơ alới bữn ỡt ien khễ vớt tễ talang atĩ cũai proai tâng cruang nâi. 18Tỗp hếq tỡ bữn coâp ễ píh chu pỡ dống hếq bữm, toau nheq tữh sễm ai cũai I-sarel bữn roap cruang cutễq cỡt khong alới voai. 19Tỗp hếq tỡ bữn ĩt noâng máh cruang cutễq ỡt yáng tooh crỗng Yôr-dan, yuaq tỗp hếq khoiq bữn chơ cutễq yáng coah angia mandang loŏh.”\n20Môi-se ta‑ỡi neq: “Khân lứq tỗp anhia yoc ễ táq ngkíq, cóq anhia pruam ỡt tayứng tâng ntốq nâi yáng moat Yiang Sursĩ. Chơ anhia thrũan crơng choac dŏq pỡq rachíl. 21Máh tỗp tahan tễ anhia dũ náq cóq yang crỗng Yôr-dan; Yiang Sursĩ lứq ayông máh tỗp anhia mut chíl cũai par‑ũal ki, toau toâq Yiang Sursĩ yỗn anhia chíl riap máh tỗp ki, 22cớp sễm ai anhia bữn ndỡm nheq máh cruang cutễq ki cỡt khong alới ễn. Vớt tễ ki tỗp anhia têq píh chu loah, cỗ nhơ tỗp anhia táq puai máh ŏ́c anhia khoiq par‑ữq chóq Yiang Sursĩ cớp chóq cũai I-sarel hỡ. Ngkíq Yiang Sursĩ ễ yỗn anhia bữn ndỡm cruang coah angia mandang loŏh. 23Ma khân tỗp anhia ma tỡ bữn táq puai máh ŏ́c anhia khoiq par‑ữq chơ, cứq sễq catoaih atỡng anhia la anhia táq lôih chóq Yiang Sursĩ. Khân anhia táq ranáq lôih ngkíq, chỗi dớt ntrớu ŏ́c túh coat toâq pỡ anhia. 24Yuaq ngkíq, anhia têq táq vil yỗn tỗp mansễm cớp carnễn, cớp caruang nheq máh charán anhia, ma cóq anhia táq puai dũ ramứh anhia khoiq par‑ữq cớp Yiang Sursĩ!”\n25Proai Cát cớp proai Ruben, alới pruam cớp Môi-se cớp pai neq: “Achuaih ơi! Tỗp hếq lứq táq puai machớng achuaih ớn. 26Máh tỗp con lacuoi hếq cớp charán hếq lứq bữn ỡt tâng máh vil cruang Ki-liat nâi. 27Ma máh tỗp hếq bữn thrũan pỡq rachíl, táq puai máh santoiq Yiang Sursĩ khoiq ớn chơ. Tỗp hếq ễ yang crỗng Yôr-dan, pỡq rachíl puai santoiq achuaih khoiq ớn.”\n28Ngkíq Môi-se ớn E-lia-sơ, Yô-sũa, cớp máh cũai sốt tỗp I-sarel canŏ́h hỡ neq: 29“Khân proai Cát cớp proai Ruben yang crỗng Yôr-dan pỡq rachíl táq puai máh santoiq Yiang Sursĩ khoiq ớn, cớp khân alới chíl chuai anhia bữn cruang cutễq nâi, cóq anhia chiau cruang cutễq Ki-liat yỗn cỡt cruang alới. 30Ma khân tỗp alới tỡ ễq yang pỡq rachíl chuai tỗp anhia, cóq alới roap cutễq tâng cruang Cana-an machớng anhia tê.”\n31Proai Cát cớp proai Ruben ta‑ỡi neq: “Achuaih ơi! Tỗp hếq sễq táq puai máh santoiq Yiang Sursĩ atỡng. 32Cỗ nhơ chớc blễng tễ Yiang Sursĩ, tỗp hếq ễ yang crỗng Yôr-dan, chơ mut chíl tâng cruang Cana-an; ma cutễq hếq yoc ndỡm la cutễq ỡt coah angia mandang loŏh crỗng Yôr-dan nâi.”\n33Ngkíq, Môi-se chiau cruang cutễq ki yỗn tỗp Cát, tỗp Ruben, cớp tadĩ tỗp Ma-nasê con samiang Yô-sep la neq: Nheq tữh máh cruang cutễq Si-hôn la puo cũai Amô-rit, cớp cruang cutễq Oc la puo cũai Basan, dếh máh vil cớt vil toâr ỡt mpễr ki hỡ. 34Tỗp Cát táq loah tamái máh vil neq: Di-bôn, A-tarôt, Arô-er, 35Atrôt Sô-phan, Yasơ, Yôc-baha, 36Bet Nim-ra, cớp Bet Haran. 37Cớp tỗp Ruben táq loah tamái máh vil neq: Hê-sabôn, E-lia-le, Ki-ria-têm, 38Ni-bô, Ba-al Mi-ôn (máh ramứh vil ki noau amứh tamái ễn), cớp Sip-ma. Tỗp alới amứh ramứh tamái máh vil alới táq loah tamái.\n39Tŏ́ng toiq Makir con samiang Ma-nasê, alới mut talốh nheq cruang cutễq Ki-liat, cớp tuih aloŏh nheq cũai proai Amô-rit ca ỡt tâng ntốq ki. 40Ngkíq Môi-se chiau cruang Ki-liat yỗn tŏ́ng toiq Makir tễ tỗp Ma-nasê, cớp tỗp alới ỡt loâng tâng ntốq ki. 41Yai tễ tŏ́ng toiq Ma-nasê, án chíl tê bữn máh vil mpễr ki; chơ án amứh máh vil ki la ‘Máh Vil Yai’. 42Cớp Nô-ba chíl ĩt vil Kê-nat, dếh máh vil cớt ỡt mpễr ki. Chơ án amứh vil ki puai ramứh án bữm, la vil Nô-ba.\n← Ngih Proai 31\nNgih Proai 33 →


Ê-sakiel 2 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nYiang Sursĩ Rưoh Ê-sakiel Cỡt Cũai Tang Bỗq Án\n2Bo sưong ki táq ntỡng cớp cứq, Raviei Yiang Sursĩ cỡt sốt tâng mứt pahỡm cứq, cớp acŏ́q cứq achỗn; chơ cứq sâng sưong ki pai ễn neq: 3“Ơ con cũai ơi! Cứq ớn mới pỡq chu máh cũai proai I-sarel. Yuaq tỗp alới táq chíl cứq, cớp noâng alới ễ táq ngkíq níc ariang achúc achiac alới khoiq táq chơ. 4Tỗp alới ngian cớp tỡ bữn yám noap cứq. Yuaq ngkíq, cứq ớn mới pỡq chu alới cớp atỡng yỗn alới dáng tễ santoiq cứq Yiang Sursĩ Ncháu Nheq Tữh Cũai ễ pai chóq tỗp alới. 5Lứq pai alới lớn-sarlớn chóq cứq, cớp lứq pai alới ki tamứng tỡ la tỡ ễq tamứng, la tỡ bữn ntrớu, ma lứq alới bữn dáng samoât la manoaq tang bỗq Yiang Sursĩ lứq ỡt cớp alới.\n6“Ma mới, con cũai ơi! Mới chỗi ngcŏh tỗp alới, cớp chỗi clơng tễ máh santoiq alới pai. Tỗp alới ễ thrễc cớp mumat mới; ŏ́c ki cỡt samoât mới ỡt tâng ntốq bữn pông cutiang. Tam alới moang cũai lớn-sarlớn, ma mới chỗi ngcŏh ntrớu alới, tỡ la croŏq tễ santoiq alới pai. 7Cóq mới atỡng santoiq cứq yỗn alới tamứng; alới ễ tamứng tỡ la tỡ ễq tamứng la tỡ bữn ntrớu, yuaq alới la cũai lớn-sarlớn lứq.\n9Tữ cứq nhêng, cứq hữm bữn muoi coah atĩ yống parnĩal choâiq cớp avơi chu cứq. 10Atĩ ki paliang parnĩal choâiq choâng moat cứq; cứq hữm máh chữq noau khoiq chĩc tâng bar coah choâiq ki, la moang santoiq nhiam tanúh cớp cuclỗiq cucling.\n← Ê-sakiel 1\nÊ-sakiel 3 →


Ê-sai 16 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nCũai Mô-ap Khoiq Pứt Ŏ́c Ngcuang\n1Tễ vil Sê-la tâng ntốq aiq, bữn máh cũai Mô-ap asuoi con cữu dŏq cỡt crơng mpon yỗn cũai sốt tâng vil Yaru-salem. 2Máh mansễm tỗp Mô-ap yang crỗng Ar-nôn ariang tỗp chớm pâr puprư tễ sóh án.\n3Tỗp alới pai chóq máh cũai Yuda neq: “Sễq anhia atỡng hếq nứng, nŏ́q tỗp hếq ễ táq? Sễq anhia bán curiaq tỗp hếq samoât óc nhưp nỡm aluang toâq phũac claq mandang toâng. Cớp sễq anhia cutooq hếq bân ntốq noau chuaq tỡ ramóh. 4Sễq anhia yỗn tỗp hếq ỡt dỡ tâng cutễq anhia. Cớp sễq anhia curiaq hếq yỗn vớt tễ cũai ễ cachĩt hếq.”\nŎ́c padâm cớp ranáq ralốh cỡt pứt nheq, cớp cũai ca ntôm talốh dống cruang la pứt nheq tê. 5Chơ bữn manoaq tễ tŏ́ng toiq puo Davĩt chỗn cỡt puo. Án ayooq táq máh cũai proai, cớp án cỡt sốt tanoang tapứng. Án carlúh carsỗng táq níc ranáq pĩeiq, cớp án dững atoâq ranáq tanoang o.\n6Máh cũai Yuda pai neq: “Tỗp hái khoiq sâng noau pai cũai Mô-ap achỗn tỗ. Tỗp hái dáng alới táq khễng-lễng, cớp ỗt níc. Ma ranáq mantoâr ki tỡ bữn khlữr ntrớu.”\n7Yuaq ngkíq, máh cũai Mô-ap nhiam cuclỗiq cucling níc, cỗ tian alới ramóh túh arức. Tỗp alới nhiam yuaq sanhữ máh crơng sana ễm alới cơi cha tâng vil Kir Harêt. 8Máh nia sarái vil Hê-sabôn cớp nưong nho vil Sip-ma cỡt ralốh nheq. Tễ máh nưong ki noau táq blŏ́ng nho yỗn cũai sốt máh cruang nguaiq. Tễ nhũang voar nho ki báiq cỡt abễng acong cuti, cớp nưong ki la‑a toâq pỡ vil Yasơ, cheq cutễq aiq coah angia mandang chỗn, cớp toau toâq coah tooh dỡq mưt Boi coah angia mandang pât. 9Sanua cứq nhiam sanhữ voar nho tâng vil Sip-ma ariang cứq nhiam yỗn vil Yasơ tê. Sarliang moat cứq hoi cỗ vil Hê-sabôn cớp vil E-lia-le, yuaq ntốq ki alới ŏ́q sot, cớp ŏ́q palâi dŏq kéh noâng; ngkíq alới tỡ bữn sâng bũi. 10Sanua tỡ bữn cũai aléq sâng bũi noâng tâng máh cutễq phuor o. Tỡ bữn noau triau cupo cớp ũat tâng máh nưong nho ki. Tỡ bữn noau pát palâi nho dŏq táq blŏ́ng noâng; máh sưong triau cupo khoiq pứt nheq chơ. 11Cứq cuclỗiq cucling cỗ sâng ngua tễ cruang cutễq Mô-ap cớp tễ vil Kir Harêt hỡ. 12Toâq máh cũai Mô-ap ễ pỡq chu cóh bân ntốq bữn máh rup yiang alới, cớp toâq alới pỡq chu dống sang alới dốq cucốh sang, ma ranáq ki tỡ bữn cỡt kia ntrớu.\n13Santoiq ki la santoiq Yiang Sursĩ khoiq pai nhũang tễ ranáq tâng cruang Mô-ap. 14Ma sanua Yiang Sursĩ ễ pai ễn neq: “Tâng pái cumo, máh sanốc ntữn cũai Mô-ap tỡ bữn hữm noâng. Cớp bữn bĩq náq sâng noâng tamoong; ma cũai noâng khlâiq ki tỡ têq táq ntrớu noâng.”\n← Ê-sai 15\nÊ-sai 17 →


Daniel 12 | Parnai Yiang Sursĩ | Kinh Thánh Tiếng Bru (Vân Kiều) - Kinh Thánh Online\nTangái Parsốt Tháng\n1Ranễng Yiang Sursĩ ca tâc tampâc busín pai neq: “Tâng tangái ki Mi-kêl, la ranễng Yiang Sursĩ, lứq toâq. Án la ranễng sốt toâr cớp án bán curiaq máh cũai proai Yiang Sursĩ. Chơ bữn ŏ́c túh coat ntâng lứq, ca tỡ nai toâq yũah tâng cốc cutễq nâi. Máh cũai proai Yiang Sursĩ ca bữn ramứh tâng pơ saráq Yiang Sursĩ, lứq bữn tamoong. 2Sa‑ữi náq cũai khoiq cuchĩt bữn tamoong loah; muoi pún tễ tỗp ki ỡn chỡ yuaq alới bữn tamoong mantái níc, ma muoi pún ễn sâng casiet táq mantái níc. 3Máh cũai roan rangoaiq, alới cỡt samoât poang claq tễ paloŏng. Cớp alới radững cũai canŏ́h táq ranáq tanoang o; alới cỡt samoât mantỗr tâng paloŏng mantái níc.\n4“Daniel ơi! Sanua cóq mới catứp pơ saráq ki cutooq dŏq, chơ catếh ta táq tếc yỗn toau toâq tangái parsốt cốc cutễq nâi. Bo ki bữn sa‑ữi náq cũai pỡq chu nâi pỡq chu ki yoc ễ dáng máh ranáq ntrớu ễ cỡt.”\n5Chơ cứq Daniel hữm bar náq samiang ỡt tayứng tâng tor crỗng, muoi coah muoi noaq. 6Manoaq tễ bar náq ki, án blớh ranễng ca tâc tampâc busín ca ỡt yáng ahóq dỡq neq: “Noâng dũn máh léq ranáq salễh nâi cỡt rapĩeiq?”\n7Án ca tâc tampâc busín sacỡ bar coah atĩ chu paloŏng, chơ par‑ữq samoât lứq nhơ ramứh Yiang Sursĩ ca tamoong mantái níc. Cứq sâng án pai neq: “Tâng pái cumo tadĩ noau ễ padâm máh cũai proai Yiang Sursĩ, chơ vớt ki dũ ramứh nâi lứq cỡt.”\n8Cứq sâng máh santoiq án pai, ma cứq tỡ bữn sapúh. Yuaq ngkíq, cứq blớh loah neq: “Achuaih ơi! Toâq moâm nheq máh ranáq nâi, ranáq ntrớu ễn ễ cỡt?”\n9Án ta‑ỡi neq: “Daniel ơi! Sanua yỗn mới pỡq ien khễ, yuaq máh santoiq ki noau khoiq cutooq dŏq toau toâq tangái parsốt. 10Nỡ‑ra mứt pahỡm sa‑ữi náq cũai cỡt bráh samoât tac noau khoiq tooc. Ma cũai loâi tỡ bữn sapúh ntrớu tháng, chơ alới táq níc ranáq sâuq sâng; bữn ống cũai roan rangoaiq sâng têq sapúh ŏ́c ki.\n11“Tễ tangái noau tỡ yỗn chiau sang noâng máh crơng chiau sang cu rangái, cớp noau achúh crơng nhơp cớp lôih ca Yiang Sursĩ tỡ ễq hữm, bữn 1,290 tangái. 12Cũai aléq ma sa‑âm samoât samơi toau nheq 1,335 tangái, cũai ki lứq bữn ŏ́c bốn.\n13“Daniel ơi! Mới cóq bữn mứt pahỡm tanoang tapứng níc toau toâq tangái parsốt. Chơ vớt ki, mới cuchĩt; ma ntun ki mới yuor tamoong loah tễ cuchĩt cớp roap cóng tâng tangái parsốt puai máh ranáq mới khoiq táq.”\n← Daniel 11\nHô-sĩa 1 →